pythainlp/thai-wiki-dataset-v4 huggingface dataset:
คลองภักดีรำไพ

คลองภักดีรำไพ เป็นคลองขุดสายหนึ่งในอำเภอเมืองจันทบุรี จังหวัดจันทบุรี คลองนี้เป็นหนึ่งในโครงการพระราชดำริในพระบาทสมเด็จพระมหาภูมิพลอดุลยเดชมหาราช บรมนาถบพิตรที่ใช้สำหรับแก้ปัญหาอุทกภัยในชุมชนริมแม่น้ำจันทบุรี มีหน้าที่ระบายน้ำจากแม่น้ำดังกล่าวลงสู่อ่าวไทย
ประวัติ.
แต่เดิมตัวเมืองจันทบุรีเป็นเมืองอกแตกคือมีแม่น้ำจันทบุรีไหลผ่านกลางเมือง กอปรกับเป็นหัวเมืองภาคตะวันที่ติดกับชายฝั่งทะเลมีฝนชุก ยามฤดูฝนก็จะเกิดอุทกภัยด้วยเป็นพื้นที่ลุ่มต่ำ มีปัญหาน้ำเซาะตลิ่ง และแม่น้ำเองก็มีความโค้งมากทำให้น้ำระบายช้า หากเป็นหน้าแล้งก็น้ำไหลสู่ทะเลเสียหมดไม่สามารถกักเก็บได้ ครั้นในปี พ.ศ. 2542 เกิดอุทกภัยครั้งใหญ่ในตัวเมืองเนื่องจากฝนชุกนัก เกิดปริมาณน้ำหลาก 800 ลูกบาศก์เมตรต่อวินาที น้ำส่วนเกินได้ทะลักเข้าสู่ย่านชุมชน ประชาชนได้รับความเดือดร้อน 85,000 คน ความเสียหายราว 2,118.67 ล้านบาท และยังเกิดซ้ำในเดือนกรกฎาคม พ.ศ. 2544 และเดือนตุลาคม พ.ศ. 2549
ในปี พ.ศ. 2551 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระราชทานแนวพระราชดำริโครงการบรรเทาอุทกภัยเมืองจันทบุรี โดยหน่วยงานที่เกี่ยวข้องได้น้อมนำแนวพระราชดำริมาประสานงานแบบบูรณาการเพื่อวางแนวทางการบริหารจัดการน้ำ พร้อมทั้งก่อสร้างแก้มลิงเพื่อเก็บกักน้ำในช่วงน้ำหลากเพิ่มเติม จนกลายมาเป็นโครงการบรรเทาอุทกภัยตัวเมืองจันทบุรีตามพระราชดำริ รัฐมนตรีมีมติอนุมัติเปิดโครงการเมื่อวันที่ 7 เมษายน 2552 ระยะเวลาดำเนินการ 6 ปี (ปีงบประมาณ 2552-2557) วงเงิน 3,500 ล้านบาท
ชื่อคลองได้รับพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรว่า คลองภักดีรำไพ (อักษรโรมัน: Bhakti Rambhai) มีความหมายว่า "“คลองที่แสดงความจงรักในสมเด็จพระนางเจ้ารำไพพรรณี พระบรมราชินีในรัชกาลที่ 7”" ด้วยเป็นพระบรมวงศานุวงศ์ชั้นสูงที่เคยมาประทับในจังหวัดนี้
หลังเสร็จสิ้นการก่อสร้างคลองดังกล่าว ตัวเมืองจันทบุรีก็ไม่ประสบกับอุทกภัยอีก ทั้งยังมีน้ำสำหรับอุปโภคบริโภคในหน้าแล้งเพียงพอ และถือเป็นโครงการในพระราชดำริลำดับสุดท้ายในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่พระราชทานแด่จังหวัดจันทบุรี ด้วยเหตุนี้หลังการสวรรคตของพระองค์ พสกนิกรชาวจันทบุรีจึงพร้อมใจจุดเทียนแสดงความอาลัยด้วยสำนึกในพระมหากรุณาธิคุณ
วันที่ 19 พฤษภาคม พ.ศ. 2560 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินมาทรงเปิดคลองภักดีรำไพ ณ ประตูระบายน้ำปากคลองภักดีรำไพ เทศบาลเมืองจันทนิมิต จังหวัดจันทบุรี
ลักษณะ.
คลองภักดีรำไพเริ่มตั้งแต่แม่น้ำจันทบุรี หน้าฝายยางทุ่งลาซาล เทศบาลเมืองจันทนิมิต อำเภอเมืองจันทบุรี ตัดผ่านทุ่งสระบาปเชื่อมคลองอ่าง ก่อนไหลลงสู่อ่าวไทยที่บ้านหนองบัว เทศบาลตำบลหนองบัว อำเภอเมืองจันทบุรี รวมความยาว 11.661 กิโลเมตร ลักษณะเป็นคลองดินขุด มีสถานีสูบน้ำ มีคลองระบายน้ำ และประตูระบายน้ำ 11 แห่ง คลองสามารถกักน้ำได้ 2 ล้านลูกบาศก์เมตร สามารถระบายน้ำ 300 ลูกบาศก์เมตรต่อวินาที ป้องกันปัญหาอุทกภัย กักน้ำไว้ใช้สำหรับอุปโภคบริโภค ประตูน้ำก็สามารถกันน้ำเค็มรุกเข้าไปในพื้นเกษตรกรรมได้อีกทางหนึ่ง พื้นที่ได้รับประโยชน์ 5,000 ไร่ นอกจากนี้บริเวณสองฝั่งคลองก็ได้ตัดถนนคอนกรีตไว้สำหรับสัญจรด้วย
สวนสาธารณะพรินส์ (เบินต์วูด)

สวนสาธารณะพรินส์  เป็นสวนสาธารณะในเมืองเบินต์วูด มณฑลสแตเฟิร์ดเชอร์ ที่บันทึกสถิติโลกกินเนสส์ ระบุว่าเป็นสวนสาธารณะที่มีขนาดเล็กที่สุดในสหราชอาณาจักร มีพื้นที่ประมาณ 65 ตารางเมตร
สวนสาธารณะแห่งนี้สร้างขึ้นเพื่อเป็นอนุสรณ์ในพระราชพิธีอภิเษกสมรสของเจ้าชายอัลเบิร์ต เอ็ดเวิร์ด เจ้าชายแห่งเวลส์กับเจ้าหญิงอเล็กซันดราแห่งเดนมาร์ก ภายในสวนสาธารณะมีต้นไม้อยู่สามต้น ตั้งชื่อว่า ศรัทธา (Faith), ความหวัง (Hope) และเอื้ออารี (Charity)
ในเดือนพฤษภาคม พ.ศ. 2556 ได้มีการจัดการวิ่งระยะสั้นชื่อฟันรัน (Fun Run) รอบสวนสาธารณะนี้
ฉนวนโปแลนด์

ฉนวนโปแลนด์ , หรือที่รู้จักในชื่อ ฉนวนดันท์ซิช, ฉนวนสู่ทะเล หรือ ฉนวนกดัญสก์, เป็นดินแดนของภูมิภาคพอเมเรเลีย (จังหวัดปอมอแช, พอเมอเรเนียตะวันออก, อดีตเป็นส่วนหนึ่งของปรัสเซียตะวันตก) โดยดินแดนเป็นของสาธารณรัฐโปแลนด์ที่สอง ซึ่งทำให้โปแลนด์มีทางออกสู่ทะเลและแยกปรัสเซียตะวันออกออกจากเยอรมนีแผ่นดินใหญ่ ส่งผลให้อาณาเขตโดยประมาณของฉนวนกลับไปมีขนาดเท่าสมัยที่ปกครองโดยโปแลนด์ ซึ่งเป็นส่วนหนึ่งของปรัสเซียหลวงระหว่าง ค.ศ. 1466–1772
เฟิลคิชเชอร์เบอโอบัคเทอร์

เฟิลคิชเชอร์เบอโอบัคเทอร์  เป็นหนังสือพิมพ์ของพรรคกรรมกรชาติสังคมนิยมเยอรมันหรือพรรคนาซีในปี 1920 มันได้ปรากฏเป็นครั้งแรกในฉบับประจำสัปดาห์ จากนั้นก็ได้เปลี่ยนเป็นฉบับประจำวันตั้งแต่วันที่ 8 กุมภาพันธ์ 1923 เป็นเวลายี่สิบห้าปีมันได้กลายเป็นส่วนหนึ่งของสาธารณะอย่างเป็นทางการของพรรคนาซี
เอริช ลูเดินดอร์ฟ

พลเอกทหารราบ เอริช ฟรีดริช วิลเฮ็ล์ม ลูเดินดอร์ฟ  เป็นนายทหารบกของจักรวรรดิเยอรมัน ผู้มีชัยชนะในยุทธการที่ลีแยฌ และยุทธการที่ทันเนินแบร์คในช่วงต้นสงครามโลกครั้งที่หนึ่ง ต่อมาในเดือนสิงหาคม ค.ศ. 1916 เขาได้รับการแต่งตั้งให้เป็นเจ้าพนักงานใหญ่ผู้บัญชาการยุทธภัณฑ์  เขาและจอมพลฮินเดินบวร์คเสมือนเป็นมือซ้ายขวาของจักรพรรดิวิลเฮ็ล์มที่ 2 ผู้ช่วยวางแผนและบัญชากองทัพเยอรมันตลอดช่วงสงครามโลกครั้งที่หนึ่ง 
ในปี 1918 ด้วยความปราชัยในหลายศึก เขาและฮินเดินบวร์คกราบทูลองค์ไคเซอร์ให้ทำข้อตกลงหยุดยิงกับฝ่ายสัมพันธมิตรในทันที แต่รัฐบาลจักรวรรดิยังยืนกรานที่จะทำสงครามต่อ คณะรัฐบาลได้ขู่องค์ไคเซอร์ว่า คณะรัฐมนตรีทั้งคณะจะลาออกหากไม่ทรงปลดลูเดินดอร์ฟ ไคเซอร์วิลเฮ็ล์มจึงเรียกฮินเดินบวร์คและลูเดินดอร์ฟเข้าเฝ้า ทั้งสองรู้สถานการณ์ดีจึงกราบทูลลาออก ไคเซอร์ทรงอนุญาตให้ลูเดินดอร์ฟลาออก แต่ไม่อนุญาตให้ฮินเดินบวร์คลาออก ลูเดินดอร์ฟต่อว่าฮินเดินบวร์คหลังเข้าเฝ้าว่า "ผมไม่ทำงานอะไรกับท่านอีกแล้ว เพราะท่านทำกับผมได้โครตทุเรศเลย"
หลังจบสงคราม ลูเดินดอร์ฟได้กลายเป็นผู้นำของชาติที่มีความโดดเด่นและสนับสนุนแนวคิดตำนานแทงข้างหลัง ด้วยความเชื่อที่ว่า ความพ่ายแพ้สงครามของเยอรมันในสงครามโลกครั้งที่หนึ่งเกิดขึ้นมาจากการทรยศหักหลังต่อกองทัพเยอรมันโดยพวกลัทธิมากซ์และบอลเชวิค ซึ่งถูกมองว่าต้องรับผิดชอบเต็มๆที่ปล่อยให้เยอรมันประสบความเสียเปรียบหลายอย่างในการเจรจาร่างสนธิสัญญาแวร์ซาย 
ลูเดินดอร์ฟได้มีส่วนร่วมในการก่อรัฐประหารของว็อล์ฟกัง คัพ ในค.ศ. 1920 และกบฏโรงเบียร์ของอดอล์ฟ ฮิตเลอร์ใน ค.ศ. 1923 ก่อนที่จะผันตัวลงรับสมัครเลือกตั้งชิงตำแหน่งประธานาธิบดีเยอรมันในปี ค.ศ. 1925 ซึ่งต้องปราชัยให้กับอดีตเจ้านายอย่างจอมพลฮินเดินบวร์ค 
ในปีค.ศ. 1933 วันที่ประธานาธิบดีฮินเดินบวร์คลงนามในรัฐบัญญัติมอบอำนาจซึ่งเป็นการรับรองอำนาจที่ไร้ข้อจำกัดของฮิตเลอร์นั้น ลูเดินดอร์ฟได้เขียนจดหมายถึงฮินเดินบวร์คว่า "ผมขอทำนายไว้เลย ว่าชายเหลือร้ายคนนี้จะนำพาประเทศเราไปสู่ความพินาศ และนำพาชาติไปสู่ความย่อยยับเกินจะนึกฝัน ลูกหลานเราในวันหน้าจะสาปแช่งท่านในหลุมศพต่อสิ่งที่ท่านได้ทำลงไป" อย่างไรก็ตาม นักประวัติศาสตร์บางคนมองว่าข้อความดังกล่าวเป็นของปลอม
ฮิตเลอร์เดินทางไปบ้านพักของลูเดินดอร์ฟแบบไม่ได้แจ้งล่วงหน้าในวันเกิดครบรอบ 70 ปีในปีค.ศ. 1935 ฮิตเลอร์มอบยศจอมพลเป็นของขวัญแก่ลูเดินดอร์ฟ แต่ลูเดินดอร์ฟกลับโกรธและปฏิเสธฮิตเลอร์ว่า "ทหารจะเป็นจอมพลได้ที่สนามรบ! ไม่ใช่ที่งานเลี้ยงน้ำชาวันเกิดในยามสงบสุข" ลูเดินดอร์ฟถึงแก่กรรมด้วยโรคมะเร็งตับที่คลินิกแห่งหนึ่งในนครมิวนิกเมื่อปี ค.ศ. 1937 ในวัย 72 ปี ฮิตเลอร์จัดรัฐพิธีศพให้เขาทั้งที่เจ้าตัวไม่ต้องการ
อำเภออัญเซิน

อำเภออัญเซิน  เป็นอำเภอของจังหวัดเหงะอานในภูมิภาคชายฝั่งตอนกลางเหนือ ในปี ค.ศ. 2003 อำเภอมีประชากร 110,311 คน และมีเนื้อที่ 597 ตารางกิโลเมตร มีเมืองหลักคืออัญเซิน
ความชั่วร้าย

ความชั่วร้าย เป็นภาวะตรงข้ามกับความดี ใช้หมายถึงการผิดศีลธรรมหรือจารีตประเพณีเป็นต้น และนิยามได้หลายอย่างตามแต่เหตุจูงใจที่ทำ
บางศาสนาถือว่าความชั่วร้ายเป็นพลังเหนือธรรมชาติ ความดี-ความชั่วเรียกว่าบุญ-บาป ศาสนาอับราฮัมมองว่าความดี-ความชั่วเป็นคู่ปฏิปักษ์กัน และในวาระสุดท้ายความดีจะชนะ ส่วนความชั่วจะพ่ายแพ้ ศาสนาพุทธมองว่าความดีความชั่วเป็นสภาพปรุงแต่งในใจอันเป็นผลมาจากอวิชชา ผู้ตรัสรู้จึงเป็นผู้สิ้นบุญสิ้นบาป
รัฐอ็อพวัลเดิน

รัฐอ็อพวัลเดิน  เป็นรัฐในประเทศสวิตเซอร์แลนด์ ตั้งอยู่บริเวณตอนกลางของประเทศ มีเมืองหลวงคือซาร์เนิน เป็นรัฐที่มีขนาดใหญ่เป็นอันดับที่ 19 และมีประชากรมากที่สุดเป็นลำดับที่ 24 จาก 26 รัฐสวิส 
ภาคเศรษฐกิจที่สำคัญในรัฐนี้คือการปศุสัตว์ โดยเฉพาะอุตสาหกรรมนมวัวและโคเนื้อ ฟาร์มในรัฐนี้ยังคงดำเนินธุรกิจแบบครอบครัวเป็นส่วนใหญ่ จากการที่รัฐอ็อพวัลเดินตั้งอยู่บริเวณตอนกลางของเทือกเขาสวิสแอลป์ การท่องเที่ยวจึงเป็นรายได้หลักของรัฐเช่นกัน ประชากร 1 ใน 4 ของรัฐอ็อพวัลเดินมีอาชีพที่เกี่ยวข้องโดยตรงและโดยอ้อมกับภาคการท่องเที่ยว
สมเด็จพระสังฆราช (ดี)

สมเด็จพระสังฆราช นามเดิม ดี เป็นสมเด็จพระสังฆราชไทยพระองค์แรกในสมัยกรุงธนบุรี สถิต ณ วัดอมรินทรารามวรวิหาร ดำรงตำแหน่งเมื่อปี พ.ศ. 2311 แต่ในปีต่อมาถูกกล่าวหาว่าสมคบกับพระนายกองบังคับเอาทรัพย์จากชาวบ้านในค่าย สมเด็จพระเจ้ากรุงธนบุรีจึงมีรับสั่งให้สึกเสีย
พระประวัติ.
สมเด็จพระสังฆราช (ดี) แต่เดิมเป็นชาวกรุงศรีอยุธยา สมเด็จพระเจ้าตากสินมหาราชได้มีพระราชโองการให้สืบหาพระสงฆ์มาจัดการพระศาสนา จึงได้มีการอาราธนาพระอาจารย์ดี จากวัดประดู่โรงธรรม (วัดประดู่ทรงธรรม) มาอยู่ที่วัดบางหว้าน้อย (วัดอมรินทรารามวรวิหาร) แล้วสถาปนาเป็นสมเด็จพระสังฆราชพระองค์แรกแห่งกรุงธนบุรี เมื่อ พ.ศ. 2311 ปรากฎในพระราชพงศาวดาร ฉบับพระราชหัตถเลขา ความว่า
<templatestyles src="แม่แบบ:คำพูด/style.css" />..."ในปีชวด สัมฤทธิศกนั้น สมเด็จพระพุทธเจ้าอยู่หัวทรงพระราชดำริว่า พระพุทธศาสนาจักวัฒนาการรุ่งเรืองนั้น เพราะอาศัยจตุบรรสัชทั้งสี่ปฏิบัติตามพระบรมพระพุทโธวาท และพระสงฆ์ทุกวันนี้ยังปฏิบัติในจตุปาริสุทธศีลบมิได้บริบูรณ์ เพราะเหตุหาพระราชาคณะซึ่งจะทรงปริยัติธรรมและสมถวิปัสสนาจะสั่งสอนบมิได้ จึงมีพระราชโองการสั่งพระศรีภูริปรีชาราชเสนาบดี ศรีสาลักษณ์ ให้สืบเสาะหา พระสงฆ์เถรานุเถระผู้รู้อรรถธรรมยังมีอยู่ที่ใดบ้าง ให้ไปเที่ยวนิมนต์มาประชุมกัน ณ วัดบางว้าใหญ่ ตั้งแต่งขึ้นเป็นพระราชาคณะผู้ใหญ่ผู้น้อยโดยสมควรแก่คณานุรูป ตามตำแหน่งเหมือนเมื่อครั้งกรุงเก่านั้น และพระศรีภูรีปรีชาก็สืบหาได้พระเถรานุเถระ ซึ่งเป็นพระราชาคณะบ้าง เป็นบาเรียนบ้าง เป็นอาจารย์ผู้บอกบ้าง แต่ครั้งกรุงเก่านั้นได้มาหลายรูป ประชุม ณ วัดบางว้าใหญ่ แล้วปรึกษา พร้อมกันตั้งพระอาจารย์ดีวัดประดู่ รู้คุณธรรมมาก ทั้งแก่พระวัสสาอายุ เป็นสมเด็จพระสังฆราช แล้วตั้งพระเถรานุเถระทั้งนั้นเป็นพระราชาคณะฐานานุกรมผู้ใหญ่ผู้น้อย ตามลำดับสมณฐานันดรศักดิ์เหมือนอย่างแต่ก่อน ให้อยู่ในพระอารามต่าง ๆ ในจังหวัดกรุงธนบุรี บังคับบัญชาและสั่งสอนบอกกล่าวฝ่ายคันถธุระและวิปัสสนาธุระแก่พระสงฆ์สามเณรทั้งปวง"...
แต่ในปีฉลู เอกศก (พ.ศ. 2312) ก็มีรับสั่งให้สึกเสีย ตามความในพระราชพงศาวดารฉบับเดียวกันว่า
<templatestyles src="แม่แบบ:คำพูด/style.css" />"...มีผู้เป็นโจทก์ฟ้องกล่าวโทษว่าเมื่อสมเด็จพระสังฆราชว่าแต่ครั้งอยู่ในค่ายพระนายกองโพธิ์สามต้นนั้น ได้คิดอ่านกับพระนายกองบอกให้เร่งรัดเอาทรัพย์แก่ชาวเมืองซึ่งตกอยู่ในค่ายส่อว่าผู้นั้น ๆ มั่งมี ๆ ทรัพย์มาก ครั้นกราบทูลพระกรุณาขึ้นตามคำโจทก์ฟ้อง จึงดำรัสให้พระยาพระเสด็จชำระถามสมเด็จพระสังฆราช สมเด็จพระสังฆราชไม่รับ จึงโปรดให้พิสูจน์ลุยเพลิงชำระตัวให้บริสุทธิ์เห็นตามจริง และสมเด็จพระสังฆราชแพ้แก่พิสูจน์เพลิง จึงดำรัสสั่งให้สึกเสีย..."
ทุ่นระเบิดมีตีนตะขาบโกลีอัท

ทุ่นระเบิดติดตาม โกไลแอธ(Leichter Ladungsträger Goliath (Sd.Kfz. 302/303a/303b))เป็นยานพาหนะวิศวกรรมทำลายล้างด้วยการควบคุมรีโมทของเยอรมัน,หรือเป็นที่รู้จักกันของสัมพันธมิตรคือ ด้วงรถถัง(beetle tank) 
ได้รับการจ้างจากกองทัพเวร์มัคท์ระหว่างสงครามโลกครั้งที่สอง.มันพกวัตถุระเบิดจำนวน 60 ถึง 100 กิโลกรัม(130หรือ220 ปอนด์)ขึ้นอยู่กับรูปแบบและมีจุดมุ่งหมายเพื่อใช้วัตถุประสงค์หลายอย่าง เช่น การทำลายรถถัง การทำลายขนวนการทหารราบให้ราบคาบ และการทำลายอาคารและสะพาน
สกูบี้-ดู ผจญภัยไซเบอร์สเปซ

สกูบี้-ดู ผจญภัยไซเบอร์สเปซ  เป็นภาพยนตร์แอนิเมชันหนังแผ่นแนวนวนิยายการ์ตูนวิทยาศาสตร์ ลึกลับในปี ค.ศ. 2001 และเป็นภาพยนตร์ชุดที่สี่ของซีรีส์ "สกูบี้-ดู" โดยมีเรื่องราวเกี่ยวกับวัยรุ่นสี่คน แชกกี, เฟรดดี, แดฟนี, เวลมา และสุนัขพันธุ์เกรตเดนสีน้ำตาล สกูบี้-ดู ที่ถูกดูดเข้าไปในเกมซึ่งอิงจากการไขปริศนาของพวกเขา และจะกลับสู่โลกได้ก็ต่อเมื่อพวกเขาผ่านด่านในเกมทั้งหมด โดยมีไวรัสคอมพิวเตอร์มาขัดขวางในแต่ละด่าน
วิดีโอเกมจากภาพยนตร์เรื่องนี้ ใช้ชื่อว่า "สกูบี้-ดู ผจญภัยไซเบอร์สเปซ" เช่นเดียวกับภาพยนตร์ ตัวเกมจัดจำหน่ายโดยบริษัททีเอชคิวในปี ค.ศ. 2001 ในระบบเพลย์สเตชันและเกมบอยอัดวานซ์
พระธรรมไตรโลก (ชื่น)

พระธรรมไตรโลก นามเดิม ชื่น เป็นพระภิกษุเถรวาทชาวไทย อดีตเจ้าอาวาสวัดหงส์รัตนารามราชวรวิหาร และอดีตสมเด็จพระสังฆราชไทยพระองค์ที่ 3 แห่งกรุงธนบุรี
ประวัติ.
พระธรรมไตรโลก มีนามเดิมว่า ชื่น เป็นชาวเมืองแกลง มีสมณศักดิ์เป็นพระครูสุธรรมธีรราชมหามุนี เจ้าคณะเมืองระยอง ภายหลังจากสมเด็จพระเจ้ากรุงธนบุรีทรงสถาปนากรุงธนบุรีจึงได้ย้ายมาจำพรรษาในกรุงธนบุรี ดำรงสมณศักดิ์ที่พระโพธิวงศ์ เป็นเจ้าอาวาสวัดหงส์รัตนารามราชวรวิหารต่อมาได้รับการสถาปนาเป็นสมเด็จพระสังฆราช แทนสมเด็จพระสังฆราช (ศรี) ที่ถูกถอดจากสมณศักดิ์
สมเด็จพระสังฆราชชื่น เป็นพระสงฆ์ที่รอบรู้และแตกฉานในพระไตรปิฎกระดับดีเยี่ยม แม้ภายหลังจะถูกปลดออกจากตำแหน่งสมเด็จพระสังฆราช ก็ยังมีรายชื่อเป็นผู้ชำระพระอภิธรรมปิฎกในส่วนปรมัตถ์ในรัชสมัยพระบาทสมเด็จพระพุทธยอดฟ้าจุฬาโลกมหาราช และยังได้ดำรงตำแหน่งเจ้าอาวาสวัดหงส์รัตนารามราชวรวิหารจนถึงแก่มรณภาพ
สมเด็จพระสังฆราช.
พ.ศ. 2324 อันเป็นปีสุดท้ายแห่งรัชกาลสมเด็จพระเจ้ากรุงธนบุรี สมเด็จพระสังฆราช (ศรี) ได้ถูกถอดจากตำแหน่งเนื่องจากได้ถวายวิสัชนาร่วมกับ พระพุฒาจารย์ วัดบางหว้าน้อย (วัดอมรินทราราม) และพระพิมลธรรม วัดโพธาราม เรื่องพระสงฆ์ปุถุชนไม่ควรไหว้คฤหัสถ์ที่เป็นอริยบุคคล เนื่องจากคฤหัสถ์เป็นหินเพศต่ำ พระสงฆ์เป็นอุดมเพศที่สูง เพราะทรงผ้ากาสาวพัสตร์และพระจาตุปาริสุทธิศีลอันประเสริฐ ดังความว่า
“ถึงมาตรว่าคฤหัสถ์เป็นพระโสดาก็ดี แต่เป็นหินเพศต่ำ อันพระสงฆ์ถึงเป็นปุถุชน ก็ตั้งอยู่ในอุดมเพศอันสูง เหตุทรงผ้ากาสาวพัสตร์ และพระจตุปาริสุทธิศีลอันประเสริฐ ซึ่งจะไหว้นบคฤหัสถ์ อันเป็นพระโสดานั้นก็บ่มิควร”
ข้อวิสัชนาดังกล่าวนี้ไม่ต้องพระทัยสมเด็จพระเจ้ากรุงธนบุรี พระองค์จึงให้ถอดเสียจากตำแหน่งพระสังฆราช ลงมาเป็นพระอนุจร (พระธรรมดา) แล้วทรงตั้งพระโพธิวงศ์ เป็นสมเด็จพระสังฆราช และตั้งพระพุทธโฆษาจารย์ เป็นพระวันรัต
เมื่อเจ้าพระยามหากษัตริย์ศึกทรงปราบดาภิเษกขึ้นเป็นพระบาทสมเด็จพระบรมราชาธิราชรามาธิบดีเมื่อ พ.ศ. 2325 แล้ว ก็โปรดให้ถอดยศสมเด็จพระสังฆราช (ชื่น) วัดหงส์ฯ ลงเป็นพระธรรมธิราราชมหามุนี ทั้งนี้ทรงมีพระปรารภว่า "มีความรู้มาก เสียดายแต่ว่ามีสันดานสอพลอ" จากนั้นก็โปรดสถาปนาพระอาจารย์ศรี วัดระฆังโฆสิตาราม ขึ้นดำรงสมณฐานันดรศักดิ์ที่ "สมเด็จพระสังฆราช" อีกคำรบหนึ่ง จึงเป็นว่า พระสังฆราช (ศรี) วัดระฆัง ได้เป็นสังฆราชสองหน พระพุทธาจารย์และพระพิมลธรรมนั้น ก็ทรงโปรดให้คืนครองสมณศักดิ์และตำแหน่งดังเดิม และโปรดให้กลับครองวัดเก่าที่เคยสถิต
รายชื่อปลัดกระทรวงพาณิชย์ของไทย

ปลัดกระทรวงพาณิชย์ เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงพาณิชย์
ปลัดกระทรวงคนหนึ่งมีอำนาจหน้าที่ ดังนี้
ชุดชั้นในสตรี

ชุดชั้นในสตรี เป็นชุดชั้นในของผู้หญิง และอาจบ่งบอกถึงแฟชั่น ความทันสมัย และมีเสน่ห์
ชุดชั้นในถูกออกแบบด้วยผ้าให้มีความยืดหยุ่น และตกแต่งสวยงาม เช่น ไลคร่า ไนลอน (ไนลอนสามล้อ) เส้นใยสังเคราะห์ แพรซาติน ลูกไม้ ผ้าไหม ผ้าเชียร์ สิ่งทอ ชุดชั้นในผ้าฝ้ายหรือผ้าสังเคราะห์บางชนิดก็เป็นชุดชั้นในสตรี
ต้นกำเนิด.
แนวคิดของชุดชั้นในสตรี ให้เป็นชุดชั้นในที่ดึงดูดสายตา ซึ่งพัฒนาขึ้นในช่วงปลายคริสต์ศตวรรษที่ 19 โดยมีเลดี้ดัฟฟ์ กอร์ดอน แห่งลูเซลเป็นผู้บุกเบิกการพัฒนาชุดชั้นในสตรีที่จากชุดเครื่องรัดตัวที่เข้มงวด ผ่านช่วงครึ่งแรกของคริสต์ศตวรรษที่ 20 ผู้หญิงสวมชุดชั้นในด้วยเหตุผลหลักสามประการ: เพื่อปรับเปลี่ยนรูปร่างภายนอกของพวกเธอ (ชุดแรก คือ ชุดเครื่องรัดตัว และต่อมา คือ ชุดชั้นในยกทรง) ด้วยเหตุผลด้านสุขอนามัย ก่อนการประดิษฐ์ของครีโนลิน ชุดชั้นในของผู้หญิงมักมีขนาดใหญ่ ในช่วงปลายคริสต์ศตวรรษที่ 19 ก็มีขนาดรัดตัว เล็กลง น้อยและกระชับ และถูกแทนที่ด้วยชุดชั้นในยกทรง ได้รับการจดสิทธิบัตรครั้งแรกเมื่อคริสต์ศตวรรษที่ 20 โดย คาเรสซี ครอสบี้ เมื่อเกิดสงครามโลกครั้งที่หนึ่ง ผู้หญิงพบว่าตนเองมีบทบาทในการทำงานของผู้ชายมากขึ้น จึงมีความต้องการกางเกงในมากขึ้น ผู้ผลิตเริ่มใช้ผ้าที่มีน้ำหนักเบาและระบายอากาศมากขึ้น อันเดร คัร์เรกส เป็นคนแรกที่ทำชุดชั้นในผู้หญิงสำหรับกลุ่มเยาวชน ในคอลเลกชั่นปี ค.ศ. 1965 นำเสนอชุดชั้นในในรูปแบบเซ็กซี่ เย้ายวน สื่อถึงภาพลักษณ์ผู้หญิงในสมัยใหม่
ในช่วงคริสต์ศตวรรษที่ 20 ชุดชั้นในสตรีมีรูปแบบขนาดเล็ก และมีแบบที่หลากหลายมากขึ้น ในปี ค.ศ. 1960 ผู้ผลิตชุดชั้นใน เช่น เฟรดเดอริก แห่งฮอลลีวูด ก็เริ่มสนในชุดชั้นใน อุตสาหกรรมชุดชั้นในเริ่มขยายตัวในคริสต์ศตวรรษที่ 21 ด้วยการออกแบบที่เพิ่มขึ้นเป็นสองเท่าของแจ๊กเก็ต
โครงสร้างตลาด.
ตลาดชุดชั้นในของคริสต์ศตวรรษที่ 21 ถูกผลักดันโดยการถือกำเนิดของเทคโนโลยีที่ทันสมัยและผ้าที่ช่วยในการออกแบบผลิตภัณฑ์ที่เป็นนวัตกรรมใหม่ เช่น ชุดชั้นในยกทรงไร้รอยต่อที่ตัดด้วยเลเซอร์และยกทรงเสื้อยืด นักออกแบบเริ่มให้ความสำคัญกับผ้า เย็บปักถักร้อย และสีสดใสมากขึ้น
ตลาดชุดชั้นในทั่วโลกในปี ค.ศ. 2003 อยู่ที่ประมาณ 29 พันล้านดอลลาร์ ในขณะที่ในปี ค.ศ. 2005 ยกทรงคิดเป็นร้อยละ 56 ของตลาดชุดชั้นใน และกางเกงในคิดเป็นร้อยละ 29 วิกตอเรียส์ซีเคร็ต เป็นร้านค้าปลีกชั้นนำของสหรัฐที่ใหญ่ที่สุดในสหรัฐ ดำเนินงานโดยเฉพาะในทวีปอเมริกาเหนือ แต่ตลาดยุโรปมี ไทรอัมพ์อินเตอร์เนชั่นแนล และ DB Apparel ที่โดดเด่นกว่า
นอกจากนี้ยังมีบ้านชุดชั้นในแบบฝรั่งเศส รวมทั้ง Chantelle, Aubade และ Simone Pérèle แต่ละแบรด์มีประวัติศาสตร์อันยาวนานและมุ่งมั่นในการสร้างสรรค์นวัตกรรมในสไตล์ฝรั่งเศส
ตั้งแต่ช่วงกลางปี ค.ศ. 1990 ผู้หญิงมีทางเลือกมากขึ้นของขนาดของชุดชั้นใน จุดสนใจได้เปลี่ยนจากการเลือกยกทรงในขนาดที่เฉลี่ย ก็สวมใส่ยกทรงที่พอดีกับตัวเองและสมบูรณ์แบบ ในสหราชอาณาจักรสื่อมวลชนกำลังรณรงค์ให้ความรู้เกี่ยวกับความจำเป็นในการที่ผู้หญิงแต่ละคนจะมีชุดชั้นในที่เหมาะกับตัวเองก่อนการซื้อทุกครั้ง
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์

คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ (อังกฤษ: Faculty of Learning Sciences and Education, Thammasat University) ก่อตั้งขึ้นเป็นคณะวิชาลำดับที่ 19 ของมหาวิทยาลัยธรรมศาสตร์ เมื่อวันที่ 29 กันยายน พ.ศ. 2557 รับผิดชอบการพัฒนาบุคลากรทางการเรียนรู้และการศึกษาที่เป็นผู้นำการเปลี่ยนแปลง โดยมุ่งจัดการเรียนการสอนในระดับปริญญาตรี ปริญญาโท ปริญญาเอกและนานาชาติ เพื่อสร้างพื้นที่การเรียนรู้ที่ผสมผสานศาสตร์และศิลป์ด้านต่าง ๆ เข้าด้วยกัน เพื่อให้ผู้เรียนสามารถเข้าใจความหมายของการเรียนรู้และการศึกษาจากหลากหลายสาขาวิชา คณะวิทยาการเรียนรู้ฯ มหาวิทยาลัยธรรมศาสตร์เป็นมหาวิทยาลัยแรกในประเทศไทยที่มีการสอนรายวิชา วิชาการเรียนรู้ ขึ้น อีกทั้งยังเป็นคณะแรกที่มีการผสมผสานหลักสูตรเชิงสหวิทยาการและ Active Learning เข้าด้วยกัน
ประวัติ.
ในปี พ.ศ. 2557 เนื่องจากมหาวิทยาลัยธรรมศาสตร์เล็งเห็นว่า การศึกษาของไทยมีการเปลี่ยนแปลงอย่างมากในทศวรรษที่ผ่านมา มีการใช้งบประมาณเพื่อการศึกษาโดยเฉลี่ยมากกว่าหนึ่งในสี่ของงบประมาณแผ่นดิน แต่การประเมินผลสัมฤทธิ์ทางการเรียนทั้งในระดับนานาชาติและระดับชาติกลับบ่งชี้ว่าคุณภาพการศึกษาของไทยกำลังตกต่ำลงโดยลำดับ มหาวิทยาลัยธรรมศาสตร์ โดยความเห็นชอบของสภามหาวิทยาลัยธรรมศาสตร์ จึงมีมติให้จัดตั้งคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ขึ้นเมื่อวันที่ 29 กันยายน พ.ศ. 2557 ในคราวประชุมสภามหาวิทยาลัยธรรมศาสตร์ ครั้งที่ 9/2557
พรรณนิภา จิระศักดิ์

พรรณนิภา จิระศักดิ์ ชื่อเล่น ไก่ เป็นที่รู้จักในชื่อ ไก่ พรรณนิภา เป็นนักร้องหญิงชาวไทย เป็นชาวจังหวัด เชียงใหม่ ตั้งแต่กำเนิด มีพี่น้องจำนวน 4 คน ซึ่งเธอเป็นบุตรคนสุดท้อง 
พรรณนิภาเธอโด่งดังอย่างสุดขีดในปี พ.ศ. 2537 จากเพลง "กุหลาบแดง" ซึ่งแปลมาจากเพลงจีนกลาง 九佰九拾九朵玫瑰 (กุหลาบเก้าร้อยเก้าสิบเก้าดอก) ของไถ เจิ้งเซียว
ประวัติ.
ไก่ พรรณนิภา เริ่มต้นก่อนเข้าสู่วงการเพลงจากการเป็นนักร้องประจำตามผับและโรงแรมต่าง ๆ ในเชียงใหม่ จนได้มาร้องประจำอยู่ที่ โรงแรมเชียงอินทร์ และ โรงแรมแม่ปิง จากนั้นได้มาเจอกับพี่ชายของ พรพจน์ อันทนัย ซึ่งพี่ชายอาจารย์ได้มาเที่ยวฟังเพลงที่นี่ และชื่นชอบในน้ำเสียงของไก่ พรรณนิภา จึงได้มีการพูดคุยกันว่า มีน้องชายเป็นนักแต่งเพลง ซึ่งแต่งให้นักร้องดังมาแล้วหลายอัลบั้ม และขายได้เป็นหลักล้านทุกอัลบั้ม หลังจากคุยกันแล้ว ได้ติดต่อกับ อ.พรพจน์ และนัดไปเทสท์เสียงร้องที่กรุงเทพฯ ได้ผลเป็นที่น่าพอใจ จึงได้ทำสัญญาว่าจ้างกันตอนต้นปี 2537 เป็นต้นมา
จึงได้เกิดอัลบั้มแรกขึ้นคืออัลบั้ม "รักเกินร้อย" ที่มีเพลงกุหลาบแดงอยู่ในอัลบั้มนี้ด้วย และได้วางแผงตอนปลายปี 2537 จนโด่งดังมาถึงทุกวันนี้ งานชุด รักเกินร้อย ของไก่ พรรณนิภานอกจากเพลงกุหลาบแดงแล้วยังมีเพลงอื่น ๆ อีกที่มีความเพราะไม่แพ้กันไม่ว่าจะเป็น รักเกินร้อย, ปล่อยฉันไป และเพลง ตื่นเสียที ฯลฯ สร้างยอดขายสูงถึง 2 ล้านตลับ
ต่อด้วยอัลบั้มชุดที่ 2 “เสียงคลื่นยังเหมือนเดิม” ในปี พ.ศ. 2540 ก็ได้รับความนิยมเช่นกัน แต่น้อยกว่าอัลบั้มแรก โดยมีเพลงฮิต ได้แก่ เพลง เสียงคลื่นยังเหมือนเดิม, ลมพัดทราย, หมื่นคำขอโทษ เป็นต้น ซึ่งอัลบั้มชุดนี้มียอดขาดประมาณ 7 แสนชุด
และยังคงออกอัลบั้มอย่างต่อเนื่อง ซึ่งส่วนใหญ่จะเป็นเพลงแนวลูกกรุง พื้นเมือง โฟล์คซอง ซึ่งส่วนใหญ่จะเป็นเพลงคัฟเวอร์ ซึ่งก็ได้รับความนิยมเช่นกัน แต่เป็นความนิยมเฉพาะกลุ่ม
ชีวิตส่วนตัว.
ปัจจุบัน ไก่ พรรณนิภา ยังคงรับงานร้องเพลงตามอีเวนท์ คอนเสิร์ต งานเลี้ยง ร้านอาหาร ทั่วประเทศอย่างต่อเนื่อง และยังคงรับงานเบื้องหน้าอยู่เรื่อย ๆ ตามความเหมาะสม ปัจจุบันเป็นนักร้องนำของ “ร้านบ้านไร่ยามเย็น (Baanria Yarmyen)” ตำบลฟ้าฮ่าม อำเภอเมืองเชียงใหม่ จังหวัดเชียงใหม่ ซึ่งเป็นร้านอาหารภาคเหนือ โดยจะร้องทุกวัน พฤหัสฯ-ศุกร์-เสาร์ เวลา 20.00-21.00 น.
โรงเรียนคลองหาดพิทยาคม

โรงเรียนคลองหาดพิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 325 หมู่ 5 ถนนวัฒนานคร-ทุ่งขนาน ตำบลคลองหาด อำเภอคลองหาด จังหวัดสระแก้ว โทรศัพท์และโทรสาร 037-512234
ประวัติ.
โรงเรียนคลองหาดพิทยาคมได้รับการอนุมัติตั้งขึ้นเป็นโรงเรียนมัธยมศึกษาในท้องถิ่นและเป็นโรงเรียนมัธยมศึกษาประจำกิ่งอำเภอคลองหาด แบบสหศึกษาตามความประสงค์ของกรมสามัญศึกษา ในวันที่ 1 พฤษภาคม 2530 ทั้งนี้จากความร่วมมือร่วมใจของ นายวุฒิพงษ์ เธียรธำรงค์ ปลัดอำเภอ ผู้เป็นหัวหน้าประจำกิ่งอำเภอคลองหาด และ นายไสว ทาดี ศึกษาธิการกิ่งอำเภอคลองหาดตลอดจนพ่อค้า ประชาชนชาวคลองหาดทุกคน เริ่มแรกโรงเรียนได้เปิดทำการสอนเมื่อ วันที่ 15 พฤษภาคม 2530โดยอาศัยศาลาประชาคมของหมู่บ้านป้องกันตนเองชายแดนไทยกัมพูชา กิ่งอำเภอคลองหาด จังหวัดปราจีนบุรี ซึ่งได้รับความร่วมมือ จากนายใหญ่ นรสิงห์ ผู้ใหญ่บ้าน ซึ่งเป็นผู้รับผิดชอบดูแล มีนักเรียนทั้งสิ้น 64 คน ครูจำนวน 1 คน คือ นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม รักษาการในตำแหน่งครูใหญ่ โรงเรียนคลองหาดสามัคคีราษฎร์บำรุง และได้รับความช่วยเหลือจากนางจุฑามาศ สมบูรณ์เถกิง หัวหน้าการประถมศึกษากิ่งอำเภอคลองหาด ได้ส่งครูในสังกัดสำนักงานการประถมศึกษากิ่งอำเภอคลองหาด มาช่วยทำการสอนจำนวน 4 คนต่อมาทางกรมสามัญศึกษาได้ส่งครูมาทำการสอน จำนวน 5 คน วันที่ 29 กันยายน 2530 กรมสามัญศึกษาได้แต่งตั้ง นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม เป็นครูใหญ่โรงเรียนคลองหาดสามัคคีราษฎร์บำรุง วันที่ 10 ธันวาคม 2530 ได้ย้ายสถานศึกษาจากที่เรียนเดิมมาสู่ที่ตั้งถาวรของโรงเรียน ในปัจจุบัน ณ บ้านเลขที่ 325 หมู่ที่ 5 ตำบลคลองหาด อำเภอคลองหาด จังหวัดปราจีนบุรี ซึ่งอยู่ห่างจากจังหวัดปราจีนบุรีประมาณ 150 กิโลเมตร และได้เปลี่ยนชื่อ จากโรงเรียนคลองหาดสามัคคีราษฎร์บำรุง เป็นโรงเรียนคลองหาดพิทยาคม พ.ศ. 2536 ได้แยกจังหวัดใหม่ออกจากจังหวัดปราจีนบุรี โรงเรียนคลองหาดพิทยาคม จึงอยู่ในเขตรับผิดชอบของจังหวัดสระแก้ว ซึ่งอยู่ห่างจากจังหวัดสระแก้ว 60 กิโลเมตร
อันดราเด

มานูเอล อัลฟอนโซ อันดราเด โอโรเปซา (Manuel Alfonso Andrade Oropeza; 3 พฤศจิกายน ค.ศ. 1989) เป็นนักมวยปล้ำอาชีพชาวเม็กซิกันที่เซ็นสัญญากับWWEภายใต้ชื่อ อันดราเด (Andrade) เขาเป็นที่รู้จักดีใน Consejo Mundial de Lucha Libre (CMLL) ตั้งแต่ปี 2007 ถึง 2015 ภายใต้ชื่อ ลาซอมบรา (La Sombra, แปลว่า "้เงา")
เขาได้เริ่มฝึกมวยปล้ำอาชีพหนึ่งเดือนก่อนวันเกิดปีที่ 14 ของเขาและเริ่มปล้ำในนาม บริลเลนต์ จูเนียร์ (Brillante Jr.) ในปี 2007 เขาเริ่มปล้ำให้สมาคม CMLL ในนาม ลาซอมบรา และได้ประสบความสำเร็จบนสังเวียนในตอนที่เขาชนะการแข่งขัน "Torneo Gran Alternativa" "La Copa Junior" "Reyes del Aire" "Technico" of the Year (2010) แชมป์ 2011 Universal Championship แชมป์ NWA World Historic Middleweight Championship และเมื่อถึงจุดหนึ่งที่เขาเป็นแชมป์สามแชมป์; Mexican National Trios Championship NWA World Historic Welterweight Championship และ CMLL World Tag Team Championship
นอกจากนี้เขายังได้ปล้ำให้กับ New Japan Pro Wrestling เป็นอดีตแชมป์ IWGP Intercontinental Champion ในขณะที่ใช้ชื่อ ลาซอมบรา, เขาเป็นหนึ่งในสมาชิกผู้ก่อตั้งกลุ่มมวยปล้ำ "Los Ingobernables" ("The Ungovernables"), และได้รับรางวัลหน้ากากของ El Felino, Olímpico และ Volador Jr. โดยการเอาชนะพวก "Lucha de Apuestas" ก่อนจะเสียหน้ากากตัวเองให้ Atlantis
ในเดือนพฤศจิกายน 2015 เขาได้เซ็นสัญญากับ WWE เปิดตัวในNXT ได้แชมป์ NXT เขาได้ขึ้นค่ายหลักในเดือนเมษายน 2018 และเป็นแชมป์ยูเอส ในเดือนมีนาคม 2021 ได้ลาออกจาก WWE และเซ็นสัญญากับ AEW ในเดือนมิถุนายน 2021 ก่อนจะกลับมา WWE ในปี 2024 ได้แชมป์สปีด
หมายเหตุ.
<templatestyles src="Reflist/styles.css" />
เหมือนคนละฟากฟ้า

เหมือนคนละฟากฟ้า เป็นละครโทรทัศน์ แนวรักและประโลมโลก จากบทประพันธ์ของ วาสนา ถูกนำมาสร้างเป็นละครโทรทัศน์มาแล้ว 2 ครั้ง ซึ่งทั้งสองครั้งออกอากาศทาง สถานีโทรทัศน์ไทยทีวีสีช่อง 3
การสร้างเป็นละครโทรทัศน์.
ครั้งแรกเมื่อปี พ.ศ. 2538 ผลิตโดยบริษัท ฮูแอนด์ฮู จำกัด บทโทรทัศน์โดย กำกับการแสดงโดย ชูศักดิ์ สุธีรธรรม นำแสดงโดย วิลลี่ แมคอินทอช, จินตหรา สุขพัฒน์, พิศาล อัครเศรณี, ธิติมา สังขพิทักษ์, กรรชัย กำเนิดพลอย, พรนภา เทพทินกร โดยเวอร์ชันนี้ประสบความสำเร็จอย่างมาก โดยเวอร์ชันนี้ได้ยกกองไปถ่ายทำถึงประเทศแคนาดาด้วย เริ่มออกอากาศตอนแรกวันที่ 23 มกราคม - 21 มีนาคม พ.ศ. 2538
และนำกลับมาสร้างใหม่อีกครั้งในปี พ.ศ. 2560 ผลิตโดยบริษัท เมคเกอร์ เจ กรุ๊ป จำกัด บทโทรทัศน์ เบญจธารา กำกับการแสดงโดย เมธี เจริญพงศ์ นำแสดงโดย แอนดริว เกร้กสัน, ภีรนีย์ คงไทย, สุนิสา เจทท์, วรฤทธิ์ เฟื่องอารมณ์, ธนกฤต พานิชวิทย์, สันติสุข พรหมศิริ, จินตหรา สุขพัฒน์, ไปรมา รัชตะ, ดวงใจ หทัยกาญจน์, โฉมฉาย ฉัตรวิไล, ทัศน์วรรณ เสนีย์วงศ์, นลิน โฮเลอร์, บรมวุฒิ หิรัณยัษฐิติ, สุรัตนา คล่องตระกูล ออกอากาศทุกวัน จันทร์-อังคาร เวลา 20.30 - 22.45 น. เริ่มออกอากาศตอนแรกวันที่ 25 เมษายน พ.ศ. 2560 - 6 มิถุนายน พ.ศ. 2560
เซร์ฮิโอ โอสเมญญา

เซร์ฮิโอ โอสเมญญา ([ˈseɾ.xjo ozˈmeɲa]; 9 กันยายน พ.ศ. 2421 – 19 ตุลาคม พ.ศ. 2504) เป็นนักการเมืองชาวฟิลิปปินส์ ผู้ที่ได้ดำรงตำแหน่งประธานาธิบดีคนที่สามของฟิลิปปินส์ ตั้งแต่ปีพ.ศ. 2487 ถึงพ.ศ. 2489 เขาเป็นรองประธานาธิบดีของมานูเอล เอเล. เกซอน เมื่อเกซอนเสียชีวิตอย่างกะทันหันในปีพ.ศ. 2487 โอสเมญญาก็ได้ดำรงตำแหน่งแทนเมื่ออายุได้ 65 ปีกลายเป็นผู้ดำรงตำแหน่งประธานาธิบดีที่อายุมากที่สุด (ครองสถิติจนกระทั่งโรดรีโก ดูแตร์เตในวัย 71 ปี ได้รับเลือกตั้งเมื่อปีพ.ศ. 2559) เป็นผู้ก่อตั้งพรรคนาซิโอนาลิสตา โอสเมญญาเป็นชาววิซายันคนแรกที่ได้เป็นประธานาธิบดี
ก่อนที่จะได้ดำรงตำแหน่งในพ.ศ. 2487 โอสเมญญาทำหน้าที่เป็นผู้ว่าราชการจังหวัดเซบูจาก 2449 ถึง 2450 สมาชิกและประธานสภาผู้แทนราษฎรแห่งฟิลิปปินส์ตั้งแต่ 2450 ถึง 2465 และ วุฒิสมาชิกในวุฒิสภาชุดที่ 10 สิบสามปีซึ่งเขาทำหน้าที่เป็นประธานวุฒิสภาชั่วคราว ในปี 2478 ในเขาได้รับการเสนอชื่อเข้าชิงตำแหน่งประธานวุฒิสภาโดยมานูเอล เอเล. เกซอนสำหรับการเลือกตั้งประธานาธิบดีในปีนั้น ทั้งคู่ได้รับการเลือกตั้งใหม่ใน ปีพ.ศ. 2484
นิวอิสต์

นิวอีสต์ (ย่อมาจาก New Establish Style Tempo หมายถึง "ก่อตั้งให้เข้ากับดนตรีสไตล์ใหม่") เป็นบอยแบนด์เกาหลีใต้กลุ่มแรกของค่ายและที่ก่อตั้งโดยเพลดิสเอนเตอร์เทนเมนต์ ประกอบด้วยสมาชิก 5 คน ได้แก่ เจอาร์, อารอน, แบคโฮ, มินฮย็อน และเร็น พวกเขาเปิดตัวเมื่อวันที่ 15 มีนาคม พ.ศ. 2555 ด้วยซิงเกิล "Face" และวันที่ 15 มีนาคม พ.ศ. 2565 ได้ครบรอบ 10 ปีที่ทำกิจกรรมวง และได้ประกาศยุติกิจกรรมลง
สีประจำวง.
สี Deep Teal (#00313C) และ Vivid Pink (#E31C79)
โดยเปรียบ Deep Teal แทน NU'EST และเปรียบ Vivid Pink แทน L.O.V.E (กลุ่มแฟนคลับของ NU'EST)
ประวัติ.
ก่อนเปิดตัว.
ก่อนที่จะมีการเดบิวต์ NU'EST ได้ปรากฏตัวเป็นหลายครั้งในค่ายเพลงของพวกเขา 
ปี 2012 : เปิดตัว , มินิอัลบั้มแรก Action.
NU'EST ได้เดบิวต์ด้วยเพลง Face ผ่านรายการ M!Countdown พร้อมกับวางจำหน่ายพร้อมกัน เมื่อวันที่ 15 มีนาคม 2012 หลังจบการโปรโหมต NU'EST กลับมาพร้อมกับมินิอัลบั้มแรกของพวกเขา Action ในวันที่ 11 กรกฎาคม 2012 และกลายเป็นทูตของสมาคมลูกเสือเกาหลี ในช่วงระยะเวลาโปรโหมตของพวกเขาและส่วนที่เหลือของปี NU'EST เริ่มที่จะขยายไปยังตลาดทั่วโลก ประเทศญี่ปุ่น, ออสเตรเลีย, ส่วนอื่น ๆ ของเอเชียและสหรัฐอเมริกา NU'EST กลับมาพร้อมกับมินิอัลบั้มที่สอง Hello ในวันที่ 13 กุมภาพันธ์ 2013
ปี 2013 : มินิอัลบั้ม Hello และ Sleep Talking , เดบิวท์ ซับหน่วย NU’EST-M , บุกตลาดเพลงจีน.
NU'EST กลับมาเมื่อวันที่ 22 สิงหาคมพร้อมกับมินิอัลบั้มที่ 3 " Sleep Talking " NU'EST เริ่มเข้าสู่ตลาดจีนในเดือนพฤศจิกายนโดยมีการเพิ่มสมาชิกใหม่ของเจสันโดยเฉพาะสำหรับการโปรโมตของจีนโดยได้รับชื่อ NU'EST-M สำหรับโครงการนี้ NU'EST-M ได้บันทึกภาพใบหน้าและนอนหลับของจีนไว้และโปรโมตพวกเขาทั่วประเทศจีน ในช่วงเดือนธันวาคม มินฮยอนได้แสดงและอัดเพลงสำหรับซิทคอม Reckless family season 3
ปี 2016 : มินิอัลบั้ม Q is. และ Canvas.
NU'EST กลับมาเมื่อวันที่ 17 กุมภาพันธ์ 2016 พร้อมกับมินิอัลบั้มที่สี่ Q Is พร้อมปล่อยมิวสิควิดีโอไตเติ้ลแทร็คสุดแฟนตาซี "Overcome" จากนั้นได้ปล่อยห้ามินิอัลบั้ม CANVAS และเพลงโปรโหมด "Love Paint (Every Afternoon)" ในวันที่ 29 สิงหาคม 2016 หลังจากสี่ปีของการทำกิจกรรมกลุ่ม NU'EST ได้รับการเสนอชื่อเข้าชิงรายการเพลงครั้งแรกของพวกเขาเมื่อวันที่ 20 กันยายน 2016 พวกเขาได้รับการเสนอชื่อเข้าชิงรางวัลที่ 1 เป็นจำนวน 3 ครั้ง ในวันที่ 6 ตุลาคม 2016 มีการปล่อยมิวสิกวิดีโอเพลง "Daybreak" ซึ่งเป็นเพลงที่ร้องโดย Minhyun และ JR พวกเขายังได้เปิดตัว Choreography Video เพลง Look และได้กล่าวว่าได้ถ่ายทำมิวสิกวิดีโอสำหรับ R.L.T.L ทั้งจากอัลบั้ม Canvas ของพวกเขา
ปี 2019 - 2020 : คัมแบคสมาชิก 5 คน ในชื่อวง Nu'est กับมินิอัลบั้ม Happily Ever After , The Table และ The Nocturne.
ปี 2021 - 2022 : ประกาศอัลบั้มครั้งสุดท้าครบรอบ 10 ปี , JR อารอน และเร็นไม่ต่อสัญญา , ประกาศยุติกิจกรรมวง
ไทยลีกดิวิชัน 1 ฤดูกาล 2545/46

ไทยลีกดิวิชัน 1 ฤดูกาล 2545/46 เป็นการแข่งขันฟุตบอลลีกระดับสองของไทย โดยเป็นฤดูกาลที่ 6 ของการแข่งขัน โดยมี 12 สโมสรร่วมการแข่งขัน โดยจัดการแข่งขันภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ โดยในฤดูกาลนี้ สโมสรที่จบด้วยตำแหน่งชนะเลิศ และ รองชนะเลิศ จะได้สิทธิ์เลื่อนชั้นแข่งขันใน ไทยลีก โดยอัตโนมัติ และอันดับที่ 3 จะต้องไปแข่งเพลย์ออฟ เลื่อนชั้น/ตกชั้น กับ อันดับที่ 8 ชองไทยลีก และอันดับที่ 11 และ 12 ของลีกจะตกชั้นลงไปทำการแข่งขันใน ถ้วยพระราชทาน ข. โดยอัตโนมัติ เริ่มทำการแข่งขันตั้งแต่วันที่ 16 พฤศจิกายน 2545 ถึง 11 เมษายน 2546
ตารางคะแนนเมื่อสิ้นสุดฤดูกาล.
"(สิ้นสุดฤดูกาลแข่งขันปี 2545)"
ผู้ทำประตูสูงสุด.
"สิ้นสุดเมื่อ 11 เมษายน 2546"
15 ประตู
13 ประตู
9 ประตู
8 ประตู
6 ประตู
เกื๋อหล่อ

เกื๋อหล่อ  เป็นเมืองระดับอำเภอของจังหวัดเหงะอานในชายฝั่งตอนกลางเหนือของประเทศเวียดนาม ในปี ค.ศ. 2009 มีประชากร 70,398 คน และมีเนื้อที่ 27.81 ตารางกิโลเมตร
นิรุกติศาสตร์.
จากข้อความของ Thiều Chửu และ Dr. Lê Chí Quế "cửa-lò" เป็นการออกเสียงภาษาแอนนาคลาสสิกของคำว่า "kuala" ภาษามาลาโย-โพลีนีเซีย ซึ่งหมายถึงจุดที่แม่น้ำสองสายมาบรรจบกันหรือปากแม่น้ำ
Boyfriend แฟนผมเป็นผู้ชาย

Boyfriend แฟนผมเป็นผู้ชาย (บอยเฟรนด์ แฟนผมเป็นผู้ชาย) เป็นภาพยนตร์ไทยสร้างจากการ์ตูน Yaoi ฝีมือคนไทยที่เคยโด่งดังเมื่อ 9 ปีก่อน จากเว็บพันทิป.คอม โดยออกฉายเมื่อวันที่ 13 ตุลาคม พ.ศ. 2559 เฉพาะที่ เมเจอร์รัชโยธิน , เอสพลานาด รัชดาภิเษก , โลตัสบางกะปิ , เซ็นทรัลพลาซา อุดรธานี , อีจีวี ขอนแก่น , เซ็นทรัลเฟสติวัล เชียงใหม่ และ เซ็นทรัลพลาซา เชียงใหม่ แอร์พอร์ต นำแสดงโดย โบอิ้ง-สิปปวิศว์ เดชะพหุล, แม็ค-ณัชพล กวยเงิน และ เบสท์-กัญจน์ ศรีวรรณวัฒน์
จากการ์ตูนโด่งดังเมื่อ 9 ปีก่อน “Boyfriend แฟนผมเป็นผู้ชาย” มีผู้ติดตามอ่านกันมากมาย จนได้รับการโหวตให้เป็นกระทู้แนะนำอันดับหนึ่งของเว็บ pantip ทุกตอนที่โพสต์ และยังได้มีผู้ชื่นชอบให้ความสนใจด้วยการแชร์ต่อๆกันในโลกโซเชียลอย่างแพร่หลาย จึงเป็นที่มาและแรงบันดาลใจของผู้กำกับ โน้ต-สราวุธ อินทรพรหม ที่ได้หยิบนำการ์ตูนเรื่องนี้ขึ้นมาปัดฝุ่น และทำเป็นภาพยนตร์แนวชายรักชาย ตามสไตล์ของตนเอง
เรื่องย่อ.
"เต้ย"(แสดงโดย: โบอิ้ง-สิปปวิศว์ เดชะพหุล) เด็กหนุ่มจากเชียงใหม่ ย้ายมาเรียนที่กรุงเทพฯตามลำพัง เขาได้รู้จักกับเด็กหนุ่มเกเรชื่อ "เอก"(แสดงโดย: แม็ค-ณัชพล กวยเงิน) ซึ่งเข้ามาตีสนิทกับเขาด้วยวัตถุประสงค์บางอย่าง จนวันเวลาผ่านไป ได้มีเหตุการณ์ต่างๆเกิดขึ้นกับทั้งสองมากมาย ทำให้ทั้งคู่รู้สึกผูกพันกัน จนกลายเป็นความรัก? แต่ทว่า ความรักของทั้งสองได้ถูกจับตามองโดยเหล่าเพื่อนๆในโรงเรียนทั้งคู่ต่างถูกเพื่อนล้อเลียน กลั่นแกล้ง และเกลียดชัง เต้ยกับเอกจะ ตัดสินใจทำอย่างไรต่อไปกับชีวิต
นักแสดงนำ.
คาแรคเตอร์: เต้ย เป็นเด็กที่ขี้เกรงใจคน เป็นคนประเภทที่เวลาไม่พอใจอะไร มักเก็บไว้ในใจเสมอ มักไม่พูดออกมาตรงๆ จนทำให้เรื่องบานปลาย กลายเป็นปัญหา 
คาแรคเตอร์: เอก เป็นเด็กที่มีนิสัยร่าเริง เอาแต่ใจ ไม่ค่อยแคร์ความรู้สึกของคนอื่น เป็นคนที่ไม่เคยคิดร้ายอะไรกับใคร เพียงแค่ทำทุกอย่างให้บรรลุเป้าหมาย โดยไม่เคยสนใจถามความรู้สึกของคนอื่นเท่านั้น
คาแรคเตอร์: ไมค์ เป็นเด็กที่ชอบแกล้งคนอื่น ชอบแหย่เพื่อน ไม่ถึงกับเป็นคนไม่ดี ลึกๆแล้วก็เป็นคนรักเพื่อน แค่เป็นคนที่สนุกที่ได้เห็นคนอื่นมีปฏิกิริยาตื่นเต้นตกใจหรือหวาดกลัว ไปตามแผนที่ตัวเองวางไว้
ธีโอดอร์ โมเรล

ธีโอดอร์ กิลเบิร์ต โมเรล (22 กรกฎาคม 1886 – 26 พฤษภาคม 1948) เป็นแพทย์ชาวเยอรมันซึ่งเป็นที่รู้จักคือเป็นแพทย์ส่วนตัวของอดอล์ฟ ฮิตเลอร์.โมเรลเป็นที่รู้จักกันเป็นอย่างดีในประเทศเยอรมนีสำหรับการรักษาแบบนอกคอกของเขา.เขาได้ช่วยเหลือฮิตเลอร์เป็นประจำวันในสิ่งที่เขาทำเป็นเวลาหลายปีและอยู่เคียงข้างกับฮิตเลอร์จนถึงช่วงสุดท้ายของยุทธการที่เบอร์ลิน
ธีโอดอร์ โมเรล เป็นแพทย์ที่ได้สั่งจ่ายยาให้กับฮิตเลอร์ทั้งหมดเพื่อที่จะรักษาโรคหลายโรคที่ฮิตเลอร์เป็นอยู่และฮิตเลอร์ก็ทานยาหลายเม็ดต่อวัน ซึ่งยาที่โมเรลได้จ่ายยานั้นจะมีดังต่อไปนี้
ลาลิกา ฤดูกาล 2010–11

ลาลิกา ฤดูกาล 2010–11  หรือ ลีกา เบเบอูเบอา  ตามชื่อผู้สนับสนุน, เป็นฤดูกาลที่ 80 ของการแข่งขันฟุตบอลลีกลาลิกา นับตั้งแต่ได้รับการก่อตั้งขึ้นเมื่อ ค.ศ. 1930 การแข่งขันเริ่มต้นขึ้นในวันที่ 28 สิงหาคม ค.ศ. 2010 และสิ้นสุดลงในวันที่ 21 พฤษภาคม ค.ศ. 2011
บาร์เซโลนา คือแชมป์เก่าจากฤดูกาลที่ผ่านมา และสามารถคว้าแชมป์สมัยที่ 21 และเป็นแชมป์สามสมัยติดต่อกัน ได้สำเร็จในฤดูกาลนี้ หลังจากพวกเขาเสมอกับ เลบันเต 1–1 ในวันที่ 11 พฤษภาคม ค.ศ. 2011 ซึ่งทำให้พวกเขามีแต้มนำห่างเรอัลมาดริด 6 คะแนนและเหลือการแข่งขันอีกสองนัด แต่บาร์เซโลนามีสถิติการพบกันที่ดีกว่าจึงเป็นทีมชนะเลิศทันที ในวันดังกล่าว หลังจากพวกเขาอยู่ลำดับที่ 1 ของตารางมาตั้งแต่นัดที่เอาชนะเรอัลมาดริด 5–0 ในวันที่ 23 พฤศจิกายน ปีก่อน
ขณะที่ เดปอร์ติโบเดลาโกรุญญา ต้องตกชั้นลง โดยเป็นครั้งแรกนับตั้งแต่พวกเขาคว้าแชมป์ลาลิกาได้ในฤดูกาล 1999–2000 หลังจากพ่ายแพ้ต่อบาเลนเซียในนัดสุดท้ายของฤดูกาล เช่นเดียวกับเอร์กูเลส ทีมที่เพิ่งเลื่อนชั้นขึ้นมา หลังจากเสมอกับมายอร์กา 2–2 ในนัดที่ 36และอัลเมเรีย หลังจากแพ้ให้กับเฆตาเฟ 2–0 ในวันที่ 7 พฤษภาคม
ทีม.
เรอัลบายาโดลิด, เซเด เตเนริเฟ และเฆเรซ ต้องตกชั้นลงสู่เซกุนดาดิบิซออน หลังจบฤดูกาล 2009–10 โดยบายาโดลิด เตเนริเฟ ตกชั้นสู่ลีกลองอีกครั้งหลังจากเลื่อนชั้นมาได้ฤดูกาลเดียว ในขณะที่ บายาโดลิด ต้องสิ้นสุดการได้ลงเล่นในลาลีกาตั้งแต่ ฤดูกาล 2007–08 ทีมที่ตกชั้นถูกแทนที่ด้วยทีมชนะเลิศ เซกุนดาดิบิซิออน ฤดูกาล 2009–10 เรอัลโซซิเอดัต จากซานเซบัสเตียน, ทีมรองชนะเลิศ เอร์กูเลส จากอาลิกันเต และเลบันเต จากบาเลนเซีย โดยเอร์กูเลส กลับขึ้นสู่ลีกสูงสุดได้เป็นครั้งแรกในรอบ 13 ปี ขณะที่เลบันเต และโซซิเอดัต ใช้เวลาในเซกุนดาเพียง 2 และ 3 ปี ตามลำดับ
ตารางคะแนน.
<onlyinclude></onlyinclude>
สถิติฤดูกาล.
แฮท-ทริก.
4
สิทธิโชค กันหนู

สิทธิโชค กันหนู (เกิด 9 สิงหาคม พ.ศ. 2539) ชื่อเล่น ไอซ์ เป็นนักฟุตบอลอาชีพชาวไทย ตำแหน่งกองหน้า เกิดที่จังหวัดกรุงเทพมหานคร ปัจจุบันเล่นให้กับเชียงราย ยูไนเต็ด ใน ไทยลีก
ข้อมูลส่วนตัว.
สิทธิโชค กันหนู เกิดที่กรุงเทพมหานคร เคยศึกษาที่โรงเรียนพระแม่มารีสาทร และโรงเรียนสวนกุหลาบวิทยาลัย
ระดับสโมสร.
สวนกุหลาบวิทยาลัย.
สิทธิโชค กันหนู เล่นฟุตบอลในระดับโรงเรียนกับโรงเรียนสวนกุหลาบวิทยาลัย ถือเป็นนักฟุตบอลดาวรุ่งฝีเท้าดี ที่หลายสโมสรชั้นนำในเมืองไทย ต่างแย่งลายเซ็นเพื่อดึงตัวเข้าสู่ทีม ทั้ง เมืองทองฯ และ บุรีรัมย์ฯ ต่างพร้อมทุ่มเงินมหาศาลเพื่อต้องการ "เจ้าไอซ์" มาร่วมทีมเยาวชน แต่สุดท้ายเป็น "เซราะกราว" ปาดหน้าวินาทีสุดท้ายมอบสัญญานักฟุตบอลอาชีพให้กับศูนยหน้าผู้ถูกยกเป็น "ดาวยิงเบอร์ 1 ทีมชาติไทย" ในอนาคต
ในเกมระดับชาติ ปี 54 - 55 สิทธิโชค กันหนู ลงเล่นและทำประตูให้ทีมชาติไทยเป็นว่าเล่นจนสามารถพาขุนพลลูกหนังเยาวชนทีมชาติไทย ชุด 16 ปี ตีตั๋วเข้าไปเล่นรอบสุดท้ายในศึกฟุตบอลชิงแชมป์เอเชีย
บุรีรัมย์ ยูไนเต็ด.
สิทธิโชค กันหนู ย้ายมาร่วมทีมบุรีรัมย์ ยูไนเต็ดในปี พ.ศ. 2557 และได้ย้ายไปร่วมทีมสโมสรสุรินทร์ ซิตี้พันธมิตรลูกหนังในขณะนั้นด้วยสัญญายืมตัว เพื่อเก็บเกี่ยวประสบการณ์
ฤดูกาลต่อมา(พ.ศ. 2558) สิทธิโชค กันหนู ได้ย้ายกลับมาคืนยังต้นสังกัดเดิม เขายิงประตูแรกให้กับต้นสังกัดบุรีรัมย์ ยูไนเต็ด ในนาทีที่ 75 ในนัดที่บุรีรัมย์ ยูไนเต็ดบุกไปเสมอนครราชสีมา 1-1
ไทยฮอนด้า ลาดกระบัง.
ในวันที่ 6 กุมภาพันธ์ พ.ศ. 2560 สโมสรไทยฮอนด้า ลาดกระบัง เอฟซี น้องใหม่ไฟแรงบนเวทีไทยลีก ได้บรรลุข้อตกลงในสัญญายืมตัว สิทธิโชค กันหนู จากสโมสรบุรีรัมย์ ยูไนเต็ด เป็นเวลา 1 ฤดูกาล โดยได้สวมเสื้อหมายเลข 23
นายวฤษณิ์ พรประภา ผู้จัดการทั่วไปของสโมสรไทยฮอนด้า ลาดกระบัง เอฟซี ได้เผยถึงการมาถึงของไอ้หนูแข้งโหดรายนี้ว่า "ก่อนอื่นก็ต้องขอต้อนรับไอซ์เข้าสู่สโมสรไทยฮอนด้า ลาดกระบัง เอฟซี สำหรับการเซ็นสัญญาครั้งนี้คาดหวังว่า "ไอซ์" ซึ่งเป็นกองหน้าดาวรุ่งทีมชาติไทยจะแสดงศักยภาพออกมาอย่างเต็มที่ และทำผลงานได้ดี ช่วยให้ทัพพญาอินทรีบินสูงได้ตามเป้าหมายครับ"
เขื่อนแม่กวงอุดมธารา

เขื่อนแม่กวงอุดมธารา เป็นเขื่อนดินเก็บกักน้ำ ปิดกั้นลำน้ำแม่กวง ตำบลลวงเหนือ อำเภอดอยสะเก็ด จังหวัดเชียงใหม่ ประกอบด้วย 3 ส่วน คือ เขื่อนหลัก เขื่อนฝั่งขวา และเขื่อนฝั่งซ้าย ระดับสันเขื่อนสูงกว่าระดับน้ำทะเลปานกลาง 390 เมตร มีพื้นที่อ่างเก็บน้ำที่ระดับกักเก็บ 15 ตารางกิโลเมตร ปริมาณน้ำไหลลงอ่าง 204 ล้านลูกบาศก์เมตรต่อปี ส่งน้ำให้พื้นที่การเกษตร 148,400 ไร่ ครอบคลุมพื้นที่อำเภอดอยสะเก็ด อำเภอสันทราย อำเภอสันกำแพง จังหวัดเชียงใหม่ อำเภอบ้านธิ และอำเภอเมืองลำพูน จังหวัดลำพูน
ประวัติ.
ลำน้ำแม่กวง เป็นลำน้ำสาขาของแม่น้ำปิง มีต้นน้ำอยู่บริเวณเทือกเขาในเขตอำเภอดอยสะเก็ด ไหลผ่านอำเภอดอยสะเก็ด อำเภอสันทราย อำเภอสันกำแพง จังหวัดเชียงใหม่ อำเภอบ้านธิ อำเภอเมืองลำพูน และอำเภอแม่ทา จังหวัดลำพูน ในอดีตน้ำในลำน้ำกวงไหลเอ่อท่วมพื้นที่ของราษฎรได้รับความเสียหาย จนในปี พ.ศ. 2472 พระวรวงศ์เธอ พระองค์เจ้าบวรเดช ทรงวางแผนจะสร้างฝายทดน้ำพร้อมเหมืองส่งน้ำ เพื่อช่วยเหลือเกษตรกรในพื้นที่อำเภอดอยสะเก็ด และอำเภอสันกำแพง แต่เนื่องจากขาดแคลนงบประมาณจึงต้องล้มเลิกไป
ในปี พ.ศ. 2478 เจ้าราชภาคินัย (เมืองชื่น ณ เชียงใหม่) ได้สร้างฝายกั้นลำน้ำแม่กวงที่ดอยลอง บ้านผาแตก จนในปี พ.ศ. 2491 กรมชลประทาน ได้สร้างฝายหินขึ้นทดแทน จนในวันที่ 4 มีนาคม พ.ศ. 2519 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเสด็จพระราชดำเนินเยี่ยมราษฎรในท้องที่อำเภอดอยสะเก็ด และได้พระราชทานพระราชดำริให้กรมชลประทาน สำรวจและศึษาการพัฒนาลำน้ำสาขาของแม่น้ำกวง
การก่อสร้าง.
เขื่อนแม่กวงอุดมธารา สร้างขึ้นตามมติคณะรัฐมนตรีเมื่อวันที่ 27 กรกฎาคม พ.ศ. 2519 โดยกรมชลประทาน เริ่มสำรวจออกแบบ และก่อสร้าง ในปี พ.ศ. 2520 พร้อมทั้งขอความช่วยเหลือจากรัฐบาลญี่ปุ่นในการศึกษาความเหมาะสมของโครงการเพื่อขอใช้เงินกู้จากต่างประเทศ โดยขอกู้เงินจากญี่ปุ่น ในระหวาง พ.ศ. 2525 ถึงปี พ.ศ. 2530 รวมเป็นเงิน 7,000.5 ล้านเยน 
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ พระราชทานนามเขื่อนว่า เขื่อนแม่กวงอุดมธารา เมื่อวันที่ 18 กุมภาพันธ์ พ.ศ. 2538
ในปี พ.ศ. 2558 กรมชลประทาน ได้เริ่มต้นดำเนินโครงการเพิ่มปริมาณน้ำในเขื่อนแม่กวงอุดมธารา โดยการก่อสร้างอุโมงค์ผันน้ำขนาดเส้นผ่าศูนย์กลาง 4 เมตร ด้วยงบประมาณกว่า 15,000 ล้านบาท เพื่อผันน้ำจากลำน้ำแม่แตง และเขื่อนแม่งัดสมบูรณ์ชล มายังเขื่อนแม่กวงอุดมธารา
ฟุตบอลดิวิชัน 3 ฤดูกาล 2559

ฟุตบอลดิวิชั่น 3 ฤดูกาล 2559 เป็นการแข่งขันฟุตบอลลีกระดับสมัครเล่นของประเทศไทย ที่จัดขึ้นแทนการแข่งขันฟุตบอลชิงถ้วยพระราชทานเป็นฤดูกาลแรก โดยนับเป็นลีกลำดับชั้นที่ 5 ของระบบฟุตบอลในประเทศไทย เริ่มทำการแข่งขันตั้งแต่วันที่ 5 ตุลาคม พ.ศ. 2559 โดยมีสโมสรเข้าแข่งขันทั้งหมด 104 สโมสร แบ่งออกเป็น 5 ภูมิภาค ได้แก่ ภาคเหนือ ภาคใต้ ภาคกลาง ภาคตะวันออก และภาคตะวันออกเฉียงเหนือ
รูปแบบการแข่งขัน.
ในแต่ละภาคมีการแบ่งกลุ่ม กลุ่มละ 3–4 สโมสร จำนวนกลุ่มจะขึ้นอยู่กับจำนวนของสโมสรในภาคนั้น โดยอันดับที่ 1 และ 2 ของแต่ละกลุ่ม จะเข้าสู่การแข่งขันในรอบที่สองต่อไป
คิงยะ อากิกาวะ

คิงยะ อากิกาวะ (; โรมาจิ: "Aikawa Kin'ya"; 25 มิถุนายน ค.ศ. 1934 - 15 เมษายน ค.ศ. 2015) รู้จักกันในชื่อ โทชิอากิ อิกาวะ (; โรมาจิ: "Ikawa Toshiaki") เป็นนักแสดงชายและนักพากย์เสียงชาวญี่ปุ่น[1][1]
คาซูโอะ ฮาเซงาวะ

คาซูโอะ ฮาเซงาวะ (27 กุมภาพันธ์ ค.ศ. 1908 - 6 เมษายน ค.ศ. 1984) เป็นนักแสดงชายชาวญี่ปุ่น แสดงภาพยนตร์มากถึง 290 เรื่อง ตั้งแต่ปี ค.ศ. 1927 ถึง ค.ศ. 1963
อาชีพ.
เขาเกิดในครอบครัวผู้ผลิตสาเกในเกียวโต เขาปรากฏตัวบนเวทีครั้งแรกเมื่ออายุห้าขวบในโรงละครที่ดำเนินการโดยครอบครัวของเขาเป็นธุรกิจเสริม ในปี 1918 เขาได้เป็นศิษย์ของนากามูระ กันจิโร่ ที่ 1 และแสดงละครคาบูกิในภูมิภาคคันไซ เขาเข้าร่วมสตูดิโอ Shochiku ในปี 1927 และเปิดตัวภาพยนตร์เรื่องแรกใน "Chigo no kenpō" ภายใต้ชื่อ โชจิโร่ ฮายาชิ รูปร่างหน้าตาที่หล่อเหลาและสไตล์การต่อสู้ที่สง่างามทำให้เขากลายเป็นดาราใหญ่ในภาพยนตร์ยุคโบราณ (jidaigeki) และเขาปรากฏตัวในภาพยนตร์มากกว่า 120 เรื่องของ Shochiku ในระยะเวลา 11 ปี โดยผลงานที่ดีที่สุดได้รับการกำกับโดย Teinosuke Kinugasa ภาพยนตร์ "Yukinojō henge" ในปี 1935 เป็นที่นิยมมาก เขาย้ายไปยังสตูดิโอ Toho ในปี 1937 อย่างไรก็ตาม เมื่อวันที่ 11 พฤศจิกายน 1937 เขาถูกโจมตีโดยนักเลงและถูกกรีดหน้าด้วยใบมีดโกน ตามที่นักประวัติศาสตร์ ไดสุเกะ มิยาโอะ กล่าวว่า "แม้จะไม่มีหลักฐานชัดเจน แต่มันก็ถูกสันนิษฐานอย่างกว้างขวางว่านี่เป็นมาตรการตอบโต้ของ Shochiku ต่อการที่ฮายาชิถูกเรียกว่าทรยศ" เขาฟื้นตัวและเปลี่ยนชื่อเวทีของเขาเป็นชื่อจริง คาซึโอะ ฮาเซกาวะ ฮาเซกาวะปรากฏตัวในภาพยนตร์ที่ประสบความสำเร็จมากมายสำหรับ Toho รวมถึงภาพยนตร์ "National policy" ที่มีฉากในประเทศจีน เช่น "Song of the White Orchid" (1939) และ "China Night" (1940) ร่วมกับนักแสดงร่วม ริ โคแรน เขาย้ายไปยัง Daiei Film ในปี 1950 และยังคงปรากฏตัวในซีรีส์ยอดนิยม Zenigata Heiji เขายังปรากฏตัวในภาพยนตร์คลาสสิกหลายเรื่องรวมถึง "The Tale of Genji" (1951) ของโคซาบุโร โยชิมูระ, "Gate of Hell" (1953) ของคินูกาซะ และ "The Crucified Lovers" (1954) ของเคนจิ มิซูโงจิ เขาได้รับการแต่งตั้งเป็นกรรมการของ Daiei ในปี 1957 เพื่อฉลองภาพยนตร์เรื่องที่ 300 ของเขา ฮาเซกาวะปรากฏตัวในเวอร์ชันใหม่ของ "Yukinojō henge" (ที่รู้จักในต่างประเทศในชื่อ "An Actor's Revenge") ในปี 1963 กำกับโดย Kon Ichikawa เขาออกจาก Daiei ในปีนั้นและยังคงปรากฏตัวบนเวทีและโทรทัศน์ รวมถึงการแสดงในละครไทงะเรื่องที่สองของ NHK "Akō Rōshi" ในปี 1964 เขายังเป็นผู้กำกับเวอร์ชัน Takarazuka Revue ของ "The Rose of Versailles" ในปี 1974
ทาซูกุ ฮาตานากะ

ทาซูกุ ฮาตานากะ (; โรมาจิ: "Hatanaka Tasuku") เกิดเมื่อวันที่ 17 สิงหาคม ค.ศ. 1994 ที่จังหวัดคานางาวะ เป็นนักแสดงชายชาวญี่ปุ่น เริ่มแสดงภาพยนตร์ตั้งแต่ปี ค.ศ. 2006 ภรรยาคือซายากะ เซ็มบงงิซึ่งเป็นนักพากย์เช่นกัน
ฮิโระ ฮายามะ

ฮิโระ ฮายามะ (; โรมาจิ: "Hayama Hiro") เกิดเมื่อวันที่ 10 เมษายน ค.ศ. 1975 เป็นนักแสดงชายชาวญี่ปุ่นและยังเป็นนายแบบในประเทศฮ่องกงอีกด้วย เริ่มแสดงภาพยนตร์ตั้งแต่ปี ค.ศ. 2006
เค็นโตะ ฮายาชิ

เค็นโตะ ฮายาชิ (; โรมาจิ: "Hayashi Kento"; เกิด 6 ธันวาคม พ.ศ. 2533) เป็นนักแสดงชายชาวญี่ปุ่น เขาได้ปรากฏตัวในภาพยนตร์มากกว่า 30 เรื่องตั้งแต่ปี พ.ศ. 2550
โทโงะ อิงาวะ

โทโงะ อิงาวะ (; โรมาจิ: "Igawa Togo") หรือชื่อจริงคือโยชิยูกิ บาบะ (; โรมาจิ: "Baba Yoshiyuki") เกิดเมื่อวันที่ 26 กันยายน ค.ศ. 1946 ที่เมืองโตเกียว เป็นนักแสดงชายชาวญี่ปุ่น
เรนน์ คิริยามะ

เรนน์ คิริยามะ  หรือ เร็ง คิริยามะ (; โรมาจิ: "Kiriyama Ren") เกิดเมื่อวันที่ 2 กุมภาพันธ์ ค.ศ. 1985 เป็นนักแสดงละครเวทีและละครโทรทัศน์ชาวญี่ปุ่น เริ่มแสดงละครตั้งแต่ปี ค.ศ. 2006
หม่อมราชวงศ์ศุภวัฒย์ เกษมศรี

พลตรี หม่อมราชวงศ์ศุภวัฒย์ เกษมศรี (26 ตุลาคม พ.ศ. 2475 - 4 ตุลาคม พ.ศ. 2559) หรือ คุณชายศุภวัฒย์ นักประวัติศาสตร์คนสำคัญของไทย และที่ปรึกษาคณะกรรมการชำระประวัติศาสตร์อยุธยา
ประวัติ.
พลตรี หม่อมราชวงศ์ศุภวัฒย์ เกษมศรี เป็นโอรสในหม่อมเจ้าวัฒยากร เกษมศรี กับหม่อมละออง เกษมศรี ณ อยุธยา เป็นพระนัดดาในพระเจ้าบรมวงศ์เธอ กรมหมื่นทิวากรวงษ์ประวัติและเป็นพระราชปนัดดาในพระบาทสมเด็จพระจอมเกล้าเจ้าอยู่หัว
อาริฮิโระ ฟูจิมูระ

อาริฮิโระ ฟูจิมูระ (; โรมาจิ: "Fujimura Arihiro"; 6 มีนาคม ค.ศ. 1934 - 16 มีนาคม ค.ศ. 1982) เป็นนักแสดงชายชาวญี่ปุ่น เกิดที่เขตชิโยดะ กรุงโตเกียว ฟูจิมูระเสียชีวิตในปี ค.ศ. 1982 ด้วยโรคเบาหวาน
ชิโฮะ ฟูจิมูระ

ชิโฮะ ฟูจิมูระ (; โรมาจิ: "Fujimura Shiho") เกิดเมื่อวันที่ 3 มกราคม ค.ศ. 1939 ที่นครคาวาซากิ จังหวัดคานางาวะ ประเทศญี่ปุ่น เป็นนักแสดงหญิงชาวญี่ปุ่น
สำนักงานเลขาธิการสภาผู้แทนราษฎร

สำนักงานเลขาธิการสภาผู้แทนราษฎร  หน่วยงานที่ทำหน้าที่เป็นฝ่ายธุรการให้แก่สภาผู้แทนราษฎร
ประวัติ.
หลังจากเปลี่ยนแปลงการปกครองเมื่อวันที่ 24 มิถุนายน พ.ศ. 2475 จากสมบูรณาญาสิทธิราช มาเป็นระบอบประชาธิปไตย ผู้แทนราษฎรชั่วคราวที่ได้รับการแต่งตั้งจากคณะราษฎรได้ประชุมเป็นครั้งแรกเมื่อวันที่ 28 มิถุนายน พ.ศ. 2475 โดยใช้พระที่นั่งอนันตสมาคม บริเวณห้องโถงชั้นบน เป็นที่ประชุมชั่วคราว มีเจ้าพระยาธรรมศักดิ์มนตรีเป็นประธานสภาผู้แทนราษฎร และนายพลตรี พระยาอินทรวิชิต เป็นรองประธานสภาผู้แทนราษฎร ได้ขออนุมัติต่อที่ประชุมให้หลวงประดิษฐ์มนูธรรม เป็นเลขาธิการสภาผู้แทนราษฎร ปฏิบัติราชการประจำของสภาผู้แทนราษฎร จึงนับได้ว่าเป็นการสถาปนาสำนักงานเลขาธิการสภาผู้แทนราษฎรขึ้น โดยมีหลวงประดิษฐมนูธรรมเป็นเลขาธิการสภาผู้แทนราษฎรคนแรก
ลำดับความเป็นมา.
ลำดับความเป็นมาของสำนักงานเลขาธิการสภาผู้แทนราษฎร
โครงสร้าง.
โครงสร้างการแบ่งส่วนราชการของสำนักงานเลขาธิการสภาผู้แทนราษฎร แบ่งเป็น 23 สำนัก 3 กลุ่มงาน 1 กลุ่ม ประกอบไปด้วย
กลุ่มงานขึ้นตรง ต่อเลขาธิการสภาผู้แทนราษฎร
วอลเลย์บอลเยาวชนชายชิงแชมป์อาเซียน ครั้งที่ 19

วอลเลย์บอลเยาวชนชายชิงแชมป์อาเซียน ครั้งที่ 19  เป็นการแข่งขันวอลเลย์บอลชาย รุ่นอายุไม่เกิน 20 ปี ชิงชนะเลิศแห่งเอเชียตะวันออกเฉียงใต้ จัดขึ้นที่กรุงเนปยีดอ ประเทศเมียนมาร์ ระหว่างวันที่ 2–6 กรกฎาคม 2559 มีประเทศเข้าร่วมจำนวน 6 ประเทศ 7 ทีม (เมียนมาร์ส่ง 2 ทีม) ทีมชนะเลิศได้แก่ วอลเลย์บอลชายทีมชาติไทย
สนามแข่งขัน.
สนามวันนา เต๊กตี อินดอร์ สเตเดี้ยม กรุงเนปยีดอ เมียนมาร์ - ตลอดการแข่งขัน
อันดับการแข่งขัน.
<templatestyles src="Col-begin/styles.css"/>
วอลเลย์บอลเยาวชนหญิงชิงแชมป์อาเซียน ครั้งที่ 19

"ปริ๊นเซสคัพ" วอลเลย์บอลเยาวชนหญิงชิงแชมป์อาเซียน ครั้งที่ 19  เป็นการแข่งขันวอลเลย์บอลหญิง รุ่นอายุไม่เกิน 19 ปี ชิงชนะเลิศแห่งเอเชียตะวันออกเฉียงใต้ จัดขึ้นที่ อาคารวีสมหมาย จังหวัดศรีสะเกษ ระหว่างวันที่ 16–20 กรกฎาคม 2559 มีประเทศเข้าร่วมจำนวน 8 ประเทศ 8 ทีม ทั้งนี้ แม้ว่าออสเตรเลีย และนิวซีแลนด์ไม่ได้อยู่ในกลุ่มประเทศอาเซียน แต่ได้เข้าร่วมการแข่งขันครั้งนี้ด้วย เนื่องจากทั้งสองทีมอยู่ในระดับกำลังพัฒนา จึงต้องให้โอกาสในการพัฒนาทีมให้อยู่ในระดับใกล้เคียงกัน ลิเบโร่ จิรัจฌา น้าวประจุล อายุ 18 ปี ศึกษาอยู่ชั้นมัธยมศึกษาปีที่ 5 ที่โรงเรียนมัธยมวัดธาตุทองในพระบรมราชูปถัม มัธยมต้นจบจากโรงเรียนเทศบาล1 สงขลา
อันดับการแข่งขัน.
<templatestyles src="Col-begin/styles.css"/>
รางวัลนักกีฬาตำแหน่งต่าง ๆ.
<templatestyles src="Col-begin/styles.css"/>
ฮิเดอากิ อิโต

ฮิเดอากิ อิโต (เกิดเมื่อวันที่ 3 สิงหาคม ค.ศ. 1975) เป็นนักแสดงชายชาวญี่ปุ่น
ผลงาน.
ภาพยนตร์.
<templatestyles src="Div col/styles.css"/>
 as Detective Makimura Kō
ละครโทรทัศน์.
<templatestyles src="Div col/styles.css"/>
ยูโนซูเกะ อิโต

ยูโนซูเกะ อิโต (; โรมาจิ: "Itō Yūnosuke", 3 สิงหาคม ค.ศ. 1919 - 11 มีนาคม ค.ศ. 1980) เป็นนักแสดงชายชาวญี่ปุ่น เริ่มแสดงภาพยนตร์ตั้งแต่ปี ค.ศ. 1947 ถึง ค.ศ. 1979 มากถึง 90 เรื่อง
คลาร์ค เคนท์ (สมอลล์วิลล์)

คลาร์ค เคนท์ ตัวละครสมมุติจากซีรีส์เรื่อง สมอลล์วิลล์ ที่ออกอากาศเมื่อ ค.ศ. 2001 รับบทโดย ทอม เวลลิง
โดยคลาร์ก เคนท์ได้ปรากฏตัวครั้งแรกในหนังสือ Action Comics เล่มที่ 1 เมื่อ เดือนมีนาคม ค.ศ. 1938 หลังจากนั้นใน ค.ศ. 2001 Alfred Gough และ Miles Millar ได้นำเรื่องราวของคลาร์คเคนท์ หรือ ซูเปอร์แมน มาดัดแปลงเพื่อสร้างเป็นซีรีส์เรื่อง สมอลล์วิลล์
ไทยลีก 2 ฤดูกาล 2560

ไทยลีก 2 2560 (เป็นที่รู้จักกันในชื่อ ไทยลีก 2 เอ็ม-150 แชมเปียนชิป ตามชื่อของผู้สนับสนุนหลัก) การแข่งขันฤดูกาลที่ 20 นับตั้งแต่ก่อตั้งลีกเมื่อ พ.ศ. 2540
สโมสร.
มีสโมสรที่เข้าร่วมการแข่งขันทั้งสิ้น 18 สโมสรประกอบไปด้วย 12 สโมสรจาก ไทยลีก ดิวิชัน 1 ฤดูกาล 2559 และ 3 สโมสรที่ตกชั้นลงมาจาก ไทยลีก ฤดูกาล 2559 ได้แก่ บีบีซียู ,ชัยนาท ฮอร์นบิล และ อาร์มี่ ยูไนเต็ด
โดยมี 3 สโมสรที่เลื่อนชั้นขึ้นมาจาก เอไอเอสลีก ดิวิชั่น 2 ฤดูกาล 2559 ประกอบไปด้วย ตราด เอฟซี,ม.เกษตรศาสตร์ และหนองบัว พิชญ เอฟซี
สถิติตลอดฤดูกาล.
<templatestyles src="Col-begin/styles.css"/>
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 21 ตุลาคม พ.ศ. 2650แหล่งข้อมูล: ไทยลีก 2"หมายเหตุ:"'† 
ทีมที่ลงเล่นฤดูกาลที่แล้วใน ดิวิชัน 2
สนามกีฬาปีแยร์ เดอ กูแบร์แต็ง (โลซาน)

สนามกีฬาปีแยร์ เดอ กูแบร์แต็ง  เป็นสนามกีฬากลางแจ้งของเมืองโลซาน ประเทศสวิตเซอร์แลนด์ ตั้งชื่อตาม ปีแยร์ เดอ กูแบร์แต็ง ประธานคณะกรรมการโอลิมปิกสากลคนที่ 2
ในปี ค.ศ. 2020 สนามกีฬาแห่งนี้จะเป็นสนามกีฬาหลักของกีฬาโอลิมปิกเยาวชนฤดูหนาว 2020 ที่สวิตเซอร์แลนด์เป็นเจ้าภาพ
เอแพนสตาร์อะวอดส์

เอแพนสตาร์อะวอดส์  เป็นงานแจกรางวัลโทรทัศน์ที่จัดขึ้นประจำปีโดยแทจ็อนดราม่าเฟสติวัลเริ่มจัดขึ้นครั้งแรกในปี ค.ศ. 2012 เดิมชื่อ เค-ดราม่าสตาร์อะวอดส์ (K-Drama Star Awards) ก่อนจะเปลี่ยนชื่อเป็น เอแพนสตาร์อะวอดส์ ในปี ค.ศ. 2013 จนถึงปัจจุบัน ชื่อ "เอแพน" นั้นย่อมาจากเอเชียแปซิฟิกแอกเตอร์สเน็ตเวิร์ค (Asia Pacific Actors Network)
ผู้มีสิทธิเข้าชิงจะคัดเลือกจากละครโทรทัศน์เกาหลีที่ออกอากาศในสถานีโทรทัศน์สามช่องหลักได้แก่ เคบีเอส, เอ็มบีซี และเอสบีเอส ตลอดจนช่องเคเบิลที่พึ่งเพิ่มเข้ามาในปี ค.ศ. 2014
โอลิมปิกเยาวชนฤดูหนาว 2020

กีฬาโอลิมปิกเยาวชนฤดูหนาว 2020 หรือ วินเตอร์ยูธโอลิมปิกเกมส์ 2020  เป็นการแข่งขันโอลิมปิกเยาวชนฤดูหนาวครั้งที่ 3 การแข่งขันนี้จัดขึ้นสำหรับเยาวชน ที่มีอายุระหว่าง 14-18 ปี โดยการแข่งขันจะจัดขึ้นระหว่างวันที่ 9 ถึง 22 มกราคม พ.ศ. 2563 ที่เมืองโลซาน สมาพันธรัฐสวิส
ชนิดกีฬาที่แข่งขัน.
"ในวงเล็บคือจำนวนเหรียญทองของแต่ละรายการ"
<templatestyles src="Div col/styles.css"/>
ประเทศที่เข้าร่วมแข่งขัน.
ขณะนี้มีทั้งหมด 79 ประเทศที่มีนักกีฬาผ่านการแข่งขันรอบคัดเลือกมาแล้ว
วีระพงษ์ วงศ์ศิลป์

วีระพงษ์ วงศ์ศิลป์ เป็นศิลปินนักร้องชาวไทยแนวลูกทุ่งหมอลำ เป็นผู้วางแนวคิดในการคิดค้นขัดเกลากลอนลำ ลำเรื่องต่อกลอน จนมีเอกลักษณ์เป็นของตนเอง ทำให้ประชาชนเรียกทำนองลำ นี้ว่า "ทำนองวีระพงษ์" หรือ “ทำนองกาเต้นก้อน” ด้วยน้ำเสียงอันทรงพลัง ฉะฉาน ชัดถ้อยชัดคำ ทำให้ผู้ฟังและนักแสดง เข้าใจคำร้องและทำนองลำกาฬสินธุ์ สารคาม ได้ง่ายกว่าแบบเดิม มีผลงานกลอนลำ เช่น พระบอกแม่ออกทุกข์ ข้าวนาหว่านสารเคมี ปัจจัยที่ห้า ทุกข์ซ้ำเฒ่า เที่ยวกาฬสินธุ์ ประทับใจไทยร้อยเอ็ด รักเมียหลวงห่วงเมียน้อย เป็นต้น ทั้งนี้ยังที่มีผลงานเพลง เช่น มักเมียเขา มักคนเมา พ่อพญาอกหัก เดี๋ยวป๋าโทรเอง มักสาวลูกสอง น้ำตาจ่าทอง เมียเขาคือเป้าหมาย กาบอกข่าวร้าย เป็นต้น และเป็นผู้ก่อตั้งหมอลำคณะศิลปินภูไท หมอลำทำนองกาฬสินธุ์ สารคาม ทำนองกาเต้นก้อน
ประวัติ.
วีระพงษ์ วงศ์ศิลป์ มีชื่อจริงว่า สิทธิพงษ์ โทไข่ษร เกิดวันที่ 8 เมษายน 2507 จบการศึกษาชั้นประถมศึกษาปีที่ 4 โรงเรียนบ้านเก่าเดื่อ ตำบลทุ่งคลอง อำเภอคำม่วง จังหวัดกาฬสินธุ์ เป็นบุตรคนที่ 9 ในจำนวนพี่น้อง 10 คน ของนายคำผาง โทไข่ษร และนางสอน ศรีเครือดง เป็นลูกชาวนา สายเลือดชาวภูไท ภาษาที่ใช้ก็จะเป็นภาษาภูไท ภาษาลาว ซึ่งเป็นเอกลัษณ์ของอำเภอคำม่วง
ครอบครัวของวีระพงษ์ วงศ์ศิลป์ ได้แต่งงานกับ นางอำนวย โทไข่ษร ตำแหน่งข้าราชการบำนาญ มีบุตร 2 คนด้วยกัน เป็น ชาย 1 หญิง 1 บุตรทั้ง 2 คน ส่วนบุตรชาย ได้มารับหน้าที่เป็นพระเอกของวงศิลปินภูไท วีระพงษ์ วงศ์ศิลป์ คือ พระเอกมาร์ค วงศ์ศิลป์ และเข้ามาช่วยดูแลบริหารจัดการวงด้วย ปัจจุบันอยู่บ้านเลขที่ 240 หมู่ที่ 4 ตำบลทุ่งคลอง อำเภอคำม่วง จังหวัดกาฬสินธุ์
ประวัติ วีระพงษ์ วงศ์ศิลป์.
เริ่มอาชีพหมอลำอย่างเต็มตัวเมื่ออายุ 21 ปี ในปี พ.ศ. 2528 เริ่มไปเป็นศิลปินหมอลำกับหมอลำคณะซุปเปอร์สารคาม หมอลำเรื่องต่อกลอนทำนองกาฬสินธุ์ เป็นหมอลำที่มีชื่อเสียงในจังหวัดมหาสารคาม และได้รับบทพระเอก ซึ่งมีฉายาว่า รุ่งตะวัน แดนภูไท โดยได้รับการถ่ายทอดจากอาจารย์ทันใจหวาน ซึ่งเป็นผู้ฝึกสอนการลำและการฟ้อนให้ เมื่อปี พ.ศ. 2530 ย้ายมาสังกัดกับหมอลำคณะซุปเปอร์มหากาฬ หมอลำเรื่องต่อกลอนทำนองกาฬสินธุ์ คนรู้จักในฉายาว่า บุญมา ฟ้าสนั่น ต่อมาปี พ.ศ. 2532 ย้ายมาอยู่กับหมอลำคณะฟ้าสีคราม เป็นหมอลำเรื่องต่อกลอนทำนองกาฬสินธุ์ออกเดินสายลำในหลายจังหวัดในภาคอีสาน รับบทพระเอก และต่อมารับบทพ่อพญา แฟนหมอลำรู้จักในนามพ่อพญา วีระพงษ์ แสงยศ ก่อนที่จะตัดสินใจมาตั้งวงเอง เมื่อปี พ.ศ. 2547 ตั้งวงดนตรีหมอลำพื้นบ้าน คณะวีระพงษ์ วงศ์ศิลป์ ในชื่อ ศิลปินภูไท
กองกำลังป้องกันสหภาพ (สหรัฐอาหรับเอมิเรตส์)

กองกำลังป้องกันสหภาพ  เป็นกองกำลังทหารของสหรัฐอาหรับเอมิเรตส์ มีหน้าที่ให้การอารักขารัฐเจ้าผู้ครองนคร 7 รัฐ ก่อตั้งขึ้นในช่วงทศวรรษที่ ค.ศ. 1951 โดยรับแบบธรรมเนียมทางทหารมาจากสหราชอาณาจักร กำลังพลทั้งหมด 65,000 นาย
ซีแซดดับเบิลยู เวิลด์เฮฟวี่เวท แชมเปียนชิพ

ซีแซดดับเบิลยู เวิลด์เฮฟวี่เวท แชมเปียนชิพ (CZW World Heavyweight Championship) เป็นเข็มขัดแชมป์โลกของสมาคม คอมแบตโซนเรสต์ลิง (CZW) ก่อตั้งเมื่อวันที่ 27 มีนาคม ค.ศ. 1999
สถิติการครองแชมป์.
As of 06, 2025.
1.<templatestyles src="การอ้างอิง/styles.css"/>^ – Each reign is ranked highest to lowest; reigns with the exact same number mean that they are tied for that certain rank.